Uskoro video-veze, bez odlaska u banku – Bankar.rs\nHome/BANKE/Uskoro video-veze, bez odlaska u banku\n„Naša očekivanja su da bi u narednih nekoliko nedelja, od finansijskih institucija, mogli da dobijemo prvo obaveštenje o nameri da uspostave poslovni odnos sa klijentima i putem video-veze, bez odlaska u banku“, rekli su u Narodnoj banci Srbije (NBS). Od tog momenta, pa dok zvanično ne ponude tu uslugu klijentima mora da prođe najmanje 30 dana.\n„Pod ovom uslugom ne podrazumeva se samo plaćanje računa sistemom za prepoznavanje lica, već uspostavljanje poslovnog odnosa sa finansijskom institucijom putem video-veze, u realnom vremenu, bez potrebe odlaska na šalter ili u poslovne prostorije banke ili bilo koje druge finansijske institucije. Postupak video identifikacije je alternativa identifikaciji klijenta pri uspostavljanju poslovnog odnosa u poslovnim prostorijama, uvidom u ličnu kartu ili drugi lični dokument. Dakle, ovaj postupak se sprovodi pri uspostavljanju novog poslovnog odnosa, na primer otvaranja tekućeg računa u banci i predstavlja samo jedan segment postupka uspostavljanja poslovnog odnosa, i to isključivo onaj koji se tiče identifikacije klijenta“, objašnjavaju zaKamaticu u Narodnoj banci Srbije.\nTvrde da su zakonom propisali sve mere i uslove kako bi klijenti bili zaštićeni od eventualnih zloupotreba. Pa tako, finansijske institucije koje uvedu sistem poslovanja video vezom moraće da obezbede zasebne prostorije koje imaju neprekidni video nadzor, zaposlene koji su prošli obuku i tehnička rešenja koja obezbeđuju neprekidan prenos slike i zvuka, i to visokog kvaliteta, kao i potpuno šifrovanje komunikacije između klijenta i finansijske institucije, kao i povezanost sa izvorom tačnog vremena i snimanje postupka.\nIako neke banke tvrde da je ovaj novi vid komunikacije klijent-finansijska institucija košta, u NBS kažu da su ulaganja minimalna jer se mogu koristiti i već postojeća i svima dostupna rešenja na tržištu, kao što su Skajp ili Viber. Sa druge strane, klijent mogu da koristi bilo koji elektronski uređaj s kamerom, kao što su računar, tablet, mobilni telefon, i nisu potrebna nikakva dodatna ulaganja.\n„Zaposleni koji sprovode ovaj postupak treba da prođu obuku poznavanja propisa u oblasti sprečavanja pranja novca i zaštitnih elemenata u ličnim dokumentima, kao i poznavanje procedure za video identifikaciju. Obuke neće biti ni preduge, ni komplikovane, a jedino kod obuka za prepoznavanje zaštitinih elemenata ličnih dokumenata koji će koristiti kod identifikacije planirano je da obuku sprovodi MUP, u saradnji s NBS“, kažu u Narodnoj banci.\nNBS će ceo postupak i kontrolisati, i kako kažu, ako se ispostavi da neka finansijska institucija na terenu ispunjava sve propisane uslove biće joj naloženo da prekine sa pružanjem usluge video-veze i biće obrisana sa zvanične internet stranice NBS, navodi Kamatica.\nbanka Plaćanje Šalter Video-veze\nPregled štampe - subota 23.03.2019.


Nemačka želi još više radnika sa Balkana | 013 info\nDojče vele\tUto, 18/02/2020 - 13:39\nNemačkoj je potrebna radna snaga i vlada ubrzava proces doseljavanja stranih stručnjaka. U Bonu je otvorena nova služba koja će koordinirati priznavanje stručnih kvalifikacija stečenih u inostranstvu, piše Dojče vele.\nProces priznavanja do sada je bio previše komplikovan i trajao je suviše dugo, mnogo duže nego recimo u skandinavskim zemljama, SAD ili u Kanadi. A to Nemačka sebi u globalnoj borbi za najbolje stručnjake više ne može da dozvoli, čuje se iz savezne vlade. Novi ured za priznavanje stranih kvalifikacija, koji je sa radom počeo početkom ovog meseca, to bi morao da koriguje.\nTokom obilaska radnih prostorija ureda, Karličekova i Hajl demonstrirali su kako bi to trebalo da izgleda u praksi – osobe zainteresovane za dolazak u Nemačku najpre bi trebalo da kontaktiraju ZSBA, koji će im pomoći u pripremi kompletne dokumentacije potrebne za priznavanje kvalifikacija. Ured će im takođe biti na raspolaganju za savetovanje (putem četa, mejla ili telefonski) i on će njihove molbe da distribuira nadležnim institucijama na nivou nemačkih saveznih pokrajina.\nDa li je nemačka vlada svesna šta to znači za tržišta rada u tim zemljama?\n"Mi smo sklopili nekoliko bilateralnih sporazuma, na primer da ne povlačimo negovatelje iz medicinske branše iz onih zemalja kojima su ti radnici potrebni. Ipak, mislim da je neophodno da postoji sloboda kretanja, jer ako to dobro organizujemo, onda profitiraju obe stran, i to onda na kraju krajeva učvršćuje i naše odnose", smatra nemački ministar rada Hubertus Hajl.\nPrvog marta ove godine u Nemačkoj stupa na snagu novi Zakon o doseljavanju stručne radne snage. Njime bi trebalo da se olakša dolazak u Nemačku i potraga za poslom svim kvalifikovanim radnicima iz zemalja koje nisu članice EU.\nUbuduće neće više da važi pravilo prema kojem su u prednosti za neko radno mesto automatski građani EU. Jedan od regiona na koji tradicionalno najviše "ciljaju" nemački poslodavci jeste Zapadni Balkan. Radnici iz tog regiona imaju dobru reputaciju u Nemačkoj.\n"U prošlosti smo dobili veoma puno upita sa Zapadnog Balkana, to je jedan od regiona koji su veoma važni za nas, zato što tamo pronalazimo vrlo dobru, kvalifikovanu, stručnu radnu snagu, a sa druge strane ima dosta ljudi koji znaju nemački jezik, što je od ogromne pomoći u poslovnoj integraciji", kaže za Dojče vele Torsten Rolfsmajer iz Saveznog zavoda za zapošljavanje.\nMotivacija za odlazak pritom nisu samo veće nemačke plate (veći su i troškovi života), već i korupcija, loša perspektiva i često manjkava vladavina prava u zemljama porekla. Prema navodima OEBS-a, samo je Srbiju između 2000. i 2015. napustilo oko 650.000 ljudi – skoro desetina ukupnog stanovništva. Slično je i u drugim zemljama regiona.\nMeđu njima je veoma mnogo mladih, visoko-obrazovanih kadrova – iza kojih ostaje velika rupa na domaćem tržištu rada, a to i pojačava demografski problem.\nSa druge strane, novac koji novi gastarbajteri šalju iz inostranstva pomaže u održavanju socijalnog mira u njihovim zemljama porekla .\nNemačka radnik Balkan


Sedam stambenih baraka izgorelo je u požaru koji je izbio u naselju Rude u Beranama. Načelnik beranske Slube zaštite i spasavanja Tiho Bogavac kazao je da je teta ogromna, ali srećom da niko nije stradao.\nBrzom intervencijom vatrogasci su sprečili da se požar ne proširi na još 17 povezanih kućica, prenosi RTCG.\nČetrnaest vatrogasaca sa četiri kamiona za sat vremena uspeli su da zaustave širenje vatre.\nMesto požara obišo je predsednik opštine Dragoslav Šćekić i sa stanarima razgovarao o mogućnostima da se šteta što pre sanira i da se svima obezbedi krov nad glavom.


Izvor: Mondo arhiva vesti 30.01.2019 - Naslovi.net\n"Rekli su nam da Teodosić hoće u Efes"\nTurski trener Ergin Ataman otvoreno je govorio o detaljima neuspelog prelaska srpskog pleja u Istanbul. Foto: Guliver/Getty Images/Harry How Miloš Teodosić provodi svoju drugu NBA sezonu na klupi i ne krije želju da se vrati u Evroligu. Međutim, El-Ej… »\nOve namirnice usporavaju pojavu prvih znakova starenja. Način ishrane ima veliki uticaj na naše fizičko i mentalno zdravlje, i u njemu se krije odgovor na pitanja zašto se kilogrami gomilaju, zašto vam je teško da nešto zapamtite, zašto ste loše… »\nNekadašnji reprezentativac i as Partizana uverava da je ostavio za sobom turbulentan period života. Foto: MN Press "Onaj" Saša "Đani" Čurčić (46) nema veze sa ovim "sadašnjim", koji će od februara postati član stručnog štaba superligaša… »\n30.01.2019 Mondo, kategorije


17. Oktobar, Međunarodni dan iskorjenjivanja siromaštva obilježiće se u gradovima širom Bosne i Hercegovine gdje će građani biti pozvani da daju svoj glas i podrže zahtjeve za ubrzano iskorjenjivanje siromaštva u Bosni i Hercegovini\n17. oktobar 2007. godine je Međunarodni dan iskorjenjivanja siromaštva. Nevladine organizacije iz preko stotinu zemalja će ovaj dan obilježiti masovnim okupljanjima ljudi koji će "ustati i progovoriti" protiv siromaštva, te zahtijevati od svojih lidera da ispune obećanja data u vezi sa ispunjavanjem Milenijumskih razvojnih ciljeva i iskorjenjivanjem siromaštva.\nU BiH će se za Međunarodni dan iskorjenjivanja siromaštva organizovati događaji u Bosanskom Grahovu, Doboju, Goraždu, Livnu, Prijedoru, Travniku, Tuzli, dok će se na ulicama Sarajeva građanima dijeliti informativni leci. Organizacije civilnog društva, članice BH GCAP Koalicije "Zajedno" iz ovih gradova će pozvati građane da daju svoj glas i podrže zahtjeve za ubrzano iskorjenjivanje siromaštva u Bosni i Hercegovini.\nGrađani Bosne i Hercegovine gube u borbi protiv siromaštva i socijalne isključenosti. Tokom sedam godina borbe protiv siromaštva nije ostvaren nikakav napredak na poštivanju međunarodno obavezujućih osnovnih ekonomskih i socijalnih prava. Vlasti i dalje ne poduzimaju napore da uspostave socijalni minimum, zbog čega je Bosna i Hercegovina jedna od rijetkih Evropskih zemalja u kojoj vlasti ne interesuje gladovanje ljudi na ulicama.\nZbog toga, nevladine organizacije uključene u Globalni poziv na akciju protiv siromaštva od vlasti zahtjevaju konkretnu akciju na smanjenju siromaštva, poštivajući globalne GCAP zahtjeve, kroz:\n-Uklanjanje svih oblika diskriminacije iz zakona koji regulišu osnovna ekonomska i socijalna prava i njihovo unaprijeđenje u cilju smanjenja siromaštva i socijalne nejednakosti u društvu;\n-Socijalni minimum dostupan svima, koji će omogućiti slobodno i bez straha uključivanje svih stanovnika u ekonomski, socijalni i politički život Bosne i Hercegovine;\n-Uspostavljanje multidisciplinarnog programa borbe protiv siromaštva i socijalne isključenosti, koji će imati za cilj poboljšanje položaja siromašnih stanovnika ravnomjerno na prostoru cijele Bosne i Hercegovine.\nŠirom svijeta će učesnici GCAP kampanje 17. oktobra koristiti velike banere sa sloganima, potpisima, političkim porukama i crtežima kao dio jedinstvene globalne akcije usmjerene na iskorjenjivanje siromaštva i nejednakosti. Baner je izraz "bijele trake", globalnog simbola Poziva na akciju protiv siromaštva. Osnovna poruka ovogodišnje akcije jeste "Ustanite i progovorite" (Stand Up and Speak Out).


Vlada TK započinje i nove oblike podrške mladim osobama – Radio Feral\nVlada TK započinje i nove oblike podrške mladim osobama\n23/03/2021 23/03/2021 Mirsad Zulic\t0 Comments\tKadrija Hodžić, Vlada TK\nU odnosu na prethodnu godinu, ove godine Vlada je predvidjela novi oblik podrške, a radi se o saradnji sa Investicijskom fondacijom „Impak“ u pogledu realizacije i daljeg razvoja programa podrške poduzetništvu na području nerazvijenih/manje razvijenih lokalnih zajednica Tuzlanskog kantona. Ovaj projekat podržala je i Vlada Švicarske, a radi se o inkubatorima poslovnih ideja na području Tuzlanskog kantona sa ciljem pružanja podrške očuvanju postojećih poduzetnika, te pružanja podrške samozapošljavanju nezaposlenih mladih lica odnosno osnivanju i radu njihovih poslovnih subjekata.\nU okviru kadrovskih pitanja Vlada je danas privremeno imenovala Upravni odbor Kantonalne agencije za privatizaciju Tuzlanskog kantona. Zbog nepostizanja finansijske samo održivosti Javne ustanove Zaštićeni pejzaž „Konjuh“, danas je razriješen Upravni odbor Javne ustanove Zaštićeni pejzaž „Konjuh“, te je privremeno imenovan novi zaziv ovog tijela. Također, je razriješen dosadašnji i privremeno imenovan novi saziv Upravnog odbora JU Odgojni centar Tuzlanskog kantona. Ovom upravnom odboru data je prethodna saglasnost za imenovanje Marine Tomić za vršioca dužnosti direktora Javne ustanove Odgojni centar Tuzlanskog kantona, do okončanja konkursne procedure za izbor i imenovanje direktora, a najduže 6 mjeseci. Privremeno je, a najduže na period od 90 dana, imenovan Upravni odbor JU Dom za djecu bez roditeljskog staranja Tuzla. Utvrđen je prijedlog kandidata za privremeno imenovanje u Nadzorni odbor Javnog preduzeća za vodoprivrednu djelatnost „Spreča“ d.d. Tuzla, ispred državnog kapitala, do imenovanja Nadzornog odbora u skladu sa zakonom, a najduže do 90 dana. Također, Vlada je odredila punomoćnike državnog kapitala koji, u ime osnivača, vrše funkciju Skupštine Javnog preduzeća Radio – televizija Tuzlanskog kantona d.o.o., te utvrdila prijedlog kandidata za privremeno imenovanje predsjednika i članova Nadzornog odbora Javnog preduzeća Radio-televizija Tuzlanskog kantona.\n← Specijalna olimpijada i atletika u službi zdravlja djece\nNačelnik Sead Džafić upriličio prijem za načelnika PU i komandira PS Kalesija →\nTuzlanski list se danas nije pojavio na kioscima


vlast - Sputnjik Srbija\n22:05 10 Maj 2021\nJoš bez dogovora o vlasti u Nikšiću\nPredstavnici koalicija „Za budućnost Nikšića“, „Mir je naša nacija“ i „Crno na bijelo“ još pregovaraju o formiranju vlasti u Nikšiću, a do sada su imali dva sastanka.\nDogovorena vlast u Nikšiću - DPS definitivno odlazi\nNosioci lista koalicija "Za budućnost Nikšića", "Mir je naša nacija" i "Crno na bijelo" dogovorili su se večeras da formiraju novu vlast u Nikšiću.\nMihail Hodorkovski, nekada najbogatiji čovek u Rusiji, koji je javno obaveštavao javnost da želi da kupi vlast, ali ga je desetogodišnja robija zbog utaje poreza i zbog volšebnog nestajanja njegovih konkurenata u biznisu, sprečila u tome, ponovo je u akciji.\nAndrija Mandić: Uskoro pregovori o vlasti u Nikšiću, posle 80 godina Srbin na čelu grada\nJedan od lidera Demokratskog fronta Andrija Mandić najavio je da će uskoro početi pregovori o formiranju lokalne vlasti u Nikšiću, ističući da će posle skoro 80 godina Srbin biti na čelu grada.\nPariz poručio EU: Čvrsto odgovorite na postupke ruskih vlasti\nReakcija Evropske unije na najnovije događaje u Rusiji i situaciju sa ruskim opozicionarom Aleksejem Navaljnim treba da bude univerzalna i čvrsta, izjavio je portparol Ministarstva inostranih poslova Francuske.\nVojska Mjanmara preuzela vlast, uhapšena Aung San Su Ći\nVojska Mjanmara preuzela je vlast u zemlji na godinu dana, uvodeći vanredno stanje zbog, kako tvrde, izborne prevare. Prethodno je objavljeno da su uhapšeni predsednica vladajuće stranke Mjanmara Aung San Su Ći i drugi visoki zvaničnici Nacionalne lige za demokratiju koja je pobedila na novembarskim izborima.\nAmerička ambasada u Kijevu ima veću vlast u Ukrajini nego suvereni predsednik zemlje, izjavio je bivši gradonačelnik Harkova i nekadašnji poslanik Vrhovne rade Mihail Dobkin u intervjuu za televiziju RT.\nNovoizabrana predsednica Moldavije optužila aktuelnog predsednika za pokušaj uzurpacije vlasti\nNovoizabrana predsednica Moldavije Maja Sandu optužila je aktuelnog šefa države Igora Dodona da pokušava da uzurpira vlast u zemlji.\nPredsednik Belorusije Aleksandar Lukašenko je, govoreći o protestima u zemlji, rekao da ne namerava da kleči i da se preda, čak i „ukoliko ostane sam“.\nAuto-trka u Belorusiji u znak podrške Lukašenku /video/\nU Belorusiji se danas održava automobilska trka u znak podrške aktuelnim vlastima. Trka je počela sa granice sa Rusijom, a finalna tačka je Brestovska tvrđava, prenosi beloruska agencija Belta.\nLibija: Saradž do kraja oktobra predaje vlast\nPremijer libijske Vlade nacionalnog jedinstva (PNS) Fajez Saradž saopštio je da namerava da do kraja oktobra preda ovlašćenja novim organima izvršne vlasti.\nPoteže li vlast u Crnoj Gori poslednju kartu — izazivanja međunacionalnih sukoba\nNakon poraza DPS-a na parlamentarnim izborima u Crnoj Gori, odlazeći režim u Podgorici odlučio je izgleda da, ne bi li opstao na vlasti, odigra na poslednju kartu — izazivanja međunacionalnih sukoba.\nRusija: EU ne sme da provocira sukob beloruske vlasti i opozicije\nŠef ruske diplomatije Sergej Lavrov pozvao je visokog predstavnika EU za spoljnu politiku i bezbednost Žozepa Borelja da preduzme mere kako bi sprečio brojne zemlje EU da provociraju sukob između vlasti i opozicije Belorusije, saopštilo je Ministarstvo inostranih poslova Rusije. Moskva i Brisel se slažu da Belorusi sami mogu da reše situaciju u zemlji.\nTurski novinar o slučaju „Aja Sofija“: U pozadini uski ideološki ciljevi vlasti\nIslamistička vlast u Turskoj ponovo se okrenula svojim uskim ideološkim ciljevima jer je u političkom smislu iscrpela sve rezerve, kaže novinar i glavni urednik turskog kanala TELE 1 Merdan Janardag, komentarišući odluku da se Aja Sofija ponovo pretvori u džamiju.


PLAKATI PROTIV SRBA U SARAJEVU: Na ambasadu Srbije zalepljena kosturska lobanja! | Vesti Dana\nNa ulazu u Ambasadu Srbije u Sarajevu nepoznata lica zalepila su plakat na kome je nacrtana mrtvačka glava, ispod koje piše „Četnici kostobacani“. Plakat kojim se poziva na nasilje, ima sve karakteristike dela širenja nacionalne, rasne i versku mržnju odnesen ja na veštačenja u policiju. Sarajevo je tokom decedesetih pretrpelo etničko čišćenje skoro 150.000 Srba.\nSarajevo (Foto: Screenshot)\nAmbasador Srbije u BiH Stanimir Vukićević rekao je Srni da je do incidenta došlo juče između 17.30 i 18.00 časova, nakon čega je obaveštena policija koja je izvršila uviđaj i uzela plakat radi veštačenja.\nVukićević smatra da su ovaj, vrlo provokativan plakat i za danas najavljene demonstracije Bošnjačkog pokreta ispred zgrade Amabasade dva povezana događaja.\n„Niti smo šta radili, niti preduzimali, ni Ambasada, niti Srbija da bi se tako reagovalo. Razlog može da bude današnja proslava državnog praznika (Sretenje) i da se na taj način pokaže raspoloženje jednog dela bošnjačke populacije koji ne želi dobre srpsko-bošnjačke odnose, koji želi incidente i ne želi normaliziciju odnosa između zemalja u regionu, pre svega između BiH i Srbije“, ocijenio je Vukićević.\nOn je najavio da će Ambasada Srbije u Sarajevu podići mere bezbjednosti, jer joj je to obaveza posle ovakvog incidenta i najavljenih demonstracija.\nSrbija danas obeležava Dan državnosti – Sretenje, povodom čega će i Ambasada Srbije u BiH organizovati prijem.\nIzvor: Srna/ Dnevna Gazeta\nNAPAD BIOLOŠKIM ORUŽJEM? Ambasade u Moskvi dobile pisma sa belim prahom!


Krivokapić sjutra u Briselu na NATO samitu | Kodex.ME\nDelegaciju Vlade čine još i ministri Radulović i Injac\nPredsjednik Vlade Zdravko Krivokapić predvodiće delegaciju Crne Gore na NATO samitu koji će biti održan 14. juna u Briselu. Članovi delegacije biće i ministar vanjskih poslova Đorđe Radulović i ministarka odbrane Olivera Injac.\n13. 06. 2021 - 08:53 Autor: M. B.\n"Sastanak šefova vlada i država članica NATO-a biće prilika da se razmotre pitanja od značaja za bezbjednost evroatlantskog područja, kao i predlozi za dalje jačanje Alijanse", saopšteno je iz Vlade.\nNa marginama NATO sastanka, Krivokapić će imati susrete sa najvišim zvaničnicima država članica NATO. Takođe, tokom boravka u Briselu, premijer će se sastati i s visokim predstavnicima Evropske unije.


IKT klaster Akademija Kragujevac 2017 – IKT Klaster Centralne Srbije\nakademija Kragujevac 2017\nProjekat “IKT klaster akademija Kragujevac 2017” ima za cilj da doprinese smanjenju nezaposlenosti mladih na teritoriji Kragujevca i okoline. Sa druge strane, postoji nedostatak adekvatnog IT kadra, neophodnog za potrebe brzorastuće IKT industrije. Inicijativa ovog projekta je fokusirana na IKT sektor grada Kragujevca i IKT kompanije, a naročito na kompanije članice Klastera.\nRazvijen i promovisan program obuka, izvršena selekcija kandidata za IKT klaster akademiju\nSprovedene obuke i prakse kroz program IKT klaster akademije\nPROJEKTOM SU OBUHVAĆENE SLEDEĆE OBUKE:\nDoprineti boljem kvalitetu života i ekonomskoj nezavisnosti mladih u Kragujevcu i okolnim opštinam, kroz povećanje njhove zapošljivosti i prilika za zaposlenje na tržištu radne snage u Srbiji.\nNemačka agencija za međunarodnu saradnju – GIZ i Švajcarska Agencija za Razvoj i Saradnju - SDC\nForum za radno uključivanje mladih, Emisia Consulting, Quantox technology\n1. Maj 2017. godine - 08. maj 2018. godine


Šeranić: Kapaciteti koje imamo možda ne budu dovoljni - BIGportal.ba\n22 Marta, 2021 22 Marta, 2021 0109\nMinistar zdravlja i socijalne zaštite Republike Srpske Alen Šeranić rekao je da će predložiti Republičkom štabu za vanredne situacije da smanje programi rada bolnica, odnosno da se hitno zbrinu pacijenti koji zahtijevaju takvo zbrinjavanje.\nŠeranić je, nakon sastanka sa direktorima bolnica u Srpskoj o organizaciji bolničkih kapaciteta za zbrinjavanje povećanog broja pacijenata oboljelih od kovida 19, potvrdio da Bolnica Gradiška prelazi u kovid režim, prenosi RTRS.\nŠeranić je podsjetio da je broj hospitalizovanih lica, prema posljednjim podacima, dostigao 1.000, te da je epidemiološka situacija teška.\n“Kapaciteti koje imamo u narednim danima možda ne budu dovoljni i moraćemo da otvaramo nove. Banja Slatina je spremna”, rekao je ministar.\nŠeranić je rekao da je na današnjem sastanku konstatovano da ima dovoljno zaštitne opreme i lijekova.\nBanjaluci je održan sastanak ministra zdravlja i socijalne zaštite Republike Srpske Alena Šeranića sa direktorima bolnica u Srpskoj o organizaciji bolničkih kapaciteta za zbrinjavanje povećanog broja pacijenata oboljelih od kovida 19.\nSastanku su prisustvovali i direktor Fonda zdravstvenog osiguranja Republike Srpske Dejan Kusturić i direktor Instituta za javno zdravstvo Branislav Zeljković.\nBogdanović na izlaznim vratima Atlante


ostavka : Južne vesti\n17:25, 15. 9. 2021.\nDosadašnji predsednik Opštine Kuršumlija Radoljub Vidić, kome je ovo bio treći uzastopni mandat, podneo je ostavku na današnjoj sednici Skupštine. Na istoj sednici ostavke su podneli i njegov zamenik Vojimir Čarapić i predsednik Skupštine Dejan Lović, kao i svi članovi Veća, potvrdio je Vidić za Južne vesti. Izabrano je na istom zasedanju i novo-staro rukovodstvo, pa će funkciju prvog čoveka Kuršumlije obavljati dosadašnji zamenik Vojimir Čarapić, a zamenik predsednika Opštine biće Lović, koji je do sada bio predsednik Skupštine. Svi novi-stari funkcioneri su iz Srpske napredne stranke.\n19:28, 8. 6. 2021.\nDirektorka Turistčke organizacije Niš Danka Milojković na to mesto je došla glasovima većina odbornika, a ostavku podnela po nalogu gradonačelnice. Politikolog Boban Stojanović i Mladen Jovanović iz NKD-a podsećaju na Zakon i da gradonačelnica jedino može da predloži razrešenje Skupštini. Ovakav nalog Stojanović vidi kao realnu situaciju u lokalnoj samoupravi u Srbiji u kojoj je uloga Skupštine i odbornika marginalizovana, a odluke donose u interesu partije, dok Jovanović prepoznaje kontrolu narativa - da ne bi ispalo da je pobuna radnika uticala na smenu direktorke.\nPre nego što je podnela ostavku na mesto direktorke Turističke organizacije Niš, Danka Milojković je dala otkaz ugovora o radu po, kako je istakla gradonačelnica Dragana Sotirovski, po njenom nalogu. Razlog što je Milojkovićeva izgubila direktorsku fotelju nije tužba koju su protiv TON-a podneli zaposleni, o čemu su Južne vesti pisale, već je, kaže Sotirovski, prekršila zakone i bez ičijeg odobrenja sa predsednikom Upravnog odbora za sebe zaključila ugovor na neodređeno vreme.\nDanka Milojković podnela ostavku na mesto direktora Turističke organizacije Niš\n21:59, 1. 4. 2021.\nMesto direktora Turističke organizacije Niš od danas je upražnjeno, nakon što je Danka Milojković, posle nešto manje od 2 godine na čelu TON-a, podnela ostavku.\n16:27, 24. 3. 2020.\nZbog, kako kaže, neslaganja oko organizacije posla sa direktorkom Zdravstvenog centra, upravnik Bolnice u Vranju i specijalista opšte hirurgije dr Saša Đorđević podneo je ostavku. Direktorka Zdravstvenog centra je kratko prokomentarisala za Južne vesti da je - iznenađena.\nVećina članova Saveta niškog "Teatra na raskršću", čiji je pokrovitelj Vučić, podnela ostavke\n15:45, 18. 2. 2020.\nPolitizacija niškog pozorišnog festivala jedan je od glavnih razloga koji navode članovi Saveta koji su podneli ostavke mesec dana pred "Teatar na raskršću", čiji je pokrovitelj Aleksandar Vučić. Od 7 članova njih 4 napustilo je festival, a ko će zameniti Nebojšu Bradića, Aleksandra Milosavljevića, Dejana Petkovića i Darka Lukića, nije objavljeno.\nNezadovoljan predloženim kadrovima, član Glavnog odbora SPS u Blacu podneo ostavku\n17:22, 5. 2. 2020.\nNezadovoljan najavljenim kadrovskim rešenjima u vrhu lokalnog SPS-a u Blacu, član Glavnog odbora te stranke Miloš Rakonjac podneo je neopozivu ostavku na sve funkcije i članstvo u stranci. Rakonjac kaže da nije jedini i da je veliki broj članova nezadovoljan, a da je sve počelo nakon što su iz centrale SPS stigla imena koordinatora stranke sa kojima većina izvornih članova SPS-a nije zadovoljna.


JKP preduzeće „Zelenilo – Beograd” za novogodišnje i božićne praznike ima u ponudi jelke sa busenom | Beogradske vesti\nJavno komunalno preduzeće „Zelenilo – Beograd” za novogodišnje i božićne praznike ima u ponudi jelke sa busenom u svojim rasadnicima koji se nalaze u Vojvode Stepe 405 i Marije Bursać bb u Zemunu, saopšteno je iz ovog preduzeća.\nU saopštenju se navodi da je cena jelke sa busenom u zavisnosti od visine sledeća:\n– jelka visine od 1,0 do 1,5 metara iznosi 2.000 dinara,\n– jelka visine od 2,5 do 3,0 metara iznosi 4.000 dinara i\n– jelka visine veće od 3,0 metra iznosi 5.000 dinara.\n„Zelenilo” apeluje na građane da kupuju jelke sa busenom, jer time utiču na zaštitu životne sredine i sprečavanje seče mladih stabala četinara.\nPosle praznika, sugrađani mogu da posade jelku u svojim dvorištima, ali moraju da imaju na umu da će ona u narednim godinama izrasti u visoko drvo, pa zato pažljivo treba da odaberu mesto za sadnju. Takođe, moraju da vode računa da sadnicu ne posade suviše blizu objekta ili nadzemnih instalacija. Na ovaj način produžava se život četinara a, istovremeno, svaki pojedinac koji zasadi stablo posle praznika utiče na povećanje broja stabala u gradu, što je neophodno i korisno.\nKako bi se jelka što bolje održala tokom praznika u sobnim uslovima, potrebno je da se po mogućstvu redovno orošava, odnosno prska vodom i zaliva odstajalom vodom sobne temperature, kao i da se održava umerena vlažnost supstrata. Kada prođu praznici, drvo ne treba da se odmah iznosi napolje na mesto sadnje, već je potrebno da se obezbedi period prilagođavanja. Najbolje bi bilo da se jelka ostavi nekoliko dana u hodniku ili prostoriji koja se ne greje, a potom da se posadi u odgovarajućim uslovima. Sadnja se vrši kada zemlja nije zamrznuta, odnosno kada je spoljna temperatura iznad nule.\nPrevious post:NOVOGODIŠNjI PAKETIĆI ZA VRAČARSKE MALIŠANE UZRASTA DO SEDAM GODINA\nNext post:U poslednja 24 časa od posledica virusa preminulo je 38 osoba


Osmanović- Atayeva: Populacijski fond Ujedinjenih nacija u BiH promovira prava svih na jednake mogućnosti\nOsmanović- Atayeva: Populacijski fond Ujedinjenih...\nPredstavnica populacijskog fonda Ujedinjenih nacija (UNFPA) u Bosni i Hercegovini Aynabat Atayeva informiрала je tokom sastanka u Sarajevu ministra civilnih poslova BiH Adila Osmanovića o aktivnostima koju ta organizacija Ujedinjenih nacija planira u regionu, s posebnim osvrtom na stanje u Bosni i Hercegovini.\nAtayeva je izrazila zabrinutost zbog podataka i predviđanja prema kojima se Bosna i Hercegovina suočava sa zabrinjavajuće malim natalitetom, starenjem stanovništva, te velikim brojem mladih i obrazovanih ljudi koji napuštaju zemlju. Sve ovo, smatra Atayeva, može biti problem za ekonomiju Bosne i Hercegovine ukoliko se ne preduzmu mjere prevencije.\nMinistar Osmanović naglasio je da je svjestan problema s kojim se naše društvo suočava, ali i da su migracije stanovništva trend savremenog svijeta.\nNa sastanku je najavljeno da će u oktobru u Sarajevu biti održana međunarodna konferencija na kojoj će brojni eksperti govoriti o ovim temama i iznijeti primjere država koje su našle uspješna rješenja za demografske probleme.


SEĆANJE: Milan ANDREJIĆ (1979-2020)\nPočetak/Hronika/SEĆANJE: Milan ANDREJIĆ (1979-2020)\nVioleta Milićević 23. septembra 2020.\nIn Memoriam: Milan Andrejević\nPovodom šest meseci od smrti Milana Andrejića, člana opštinskog Veća Palilule, zamenika predsednika Skupštine opštine Palilula, u maloj sali Niškog kulturnog centra, održan je komemorativni skup, u prisustvu članova porodice, prijatelja i rukovodstva opštine Palilula.\nNakon minuta čutanja, o liku i delu Andrejića, koji je više od jedne decenije proveo u opštini Palilula govorili su predsednici opštine Palilula Boban Džinić, sada predsednik Skupštine Grada Niša, Aleksandar Ždrale i novoizabrani predsednik opštine Bratislav Vučković. O pojedinostima iz života Milana Andrejića govorio je novinar Dragan Žika Stojanović.\nNakon kraće bolesti, od posledica korona virusa 28.marta 2020. u 41. godini, prerano i zauvek, napustio nas je kolega Milan ANDREJIĆ, član Veća opštine Palilula, uspešan preduzetnik, vlasnik turističke agenciije MM tours u Nišu.\nMilan je rođen 24. aprila 1979. godine u Nišu, gde je završio osnovnu i srednju školu, Višu pravnu na Pravnom fakultetu u Nišu i Visoku poslovnu školu strukovnih studija. Akademsko zvanje diplomirani menadžer stekao na Fakultetu za poslovno industrijski menadžmet u Beogradu, a zvanje master menadžera na akademskim studijama drugog stepena na studijskom programu, industrijsko ekonomski menadžment.\nU tri mandata bio je član Veća Gradske opštine Palilula a nakon lokalnih izbora 2016. u jednom periodu obavljao je i dužnost zamenika predsednika Skupštine opštine.\nBio je uvek nasmejan, spreman da pomogne, omiljen među kolegama.\nŠestomesečni pomen Milanu Andrejiću biće održan u subotu, 26. septembra od 10 časova na Novom groblju u Nišu.\nGO Palilula Komemoracija Milan Andrejić\nRaščišćen međublokovski prostor kod opštine Palilula i Gimnazije ‘’Svetozar Marković’’\nKorona redukovala aktivnosti Udruženja penzionera grada Niša


UEFA suspendovala Ligu šampiona i Ligu Evrope! - BIGportal.ba\n13 Marta, 2020 13 Marta, 2020 2 71\nEvropska kuća fudbala zvanično je saopštila da se sva evropska klupska takmičenja, koja su zakazana za sledeću nedelju, odlažu.\n“U jeku rasprostranjena koronavirusa u Evropi, odlučeno je da se sva evropska klupska takmičenja za sledeću nedelju odlože. To uključuje revanš utakmice šesnaestine finala Lige šampiona (17. i 18. marta), revanše Lige Evrope (19. mart), kao i sve utakmice četvrtfinala Lige šampiona za omladince (17. i 18. mart)“, piše u saopštenju na zvaničnom sajtu.\nIzmeđu ostalog piše da će se dalje odluke o mečevima biti blagovremeno saopštene.\nTakođe, žreb za četvrtfinale Lige šampiona i Lige Evrope, koji je trebalo da se održi 20. marta, odložen je.\nUEFA je u sredu saopštila da će se u utorak 17. marta održati veliki sastanak sa na kojem će učestvovati 55 članica asocijacije, kao i predstavnici Evropske klupske asocijacije, Evropske lige i zajednice fudbalera Fifpro.\nHAPŠENJA U BANJALUCI Pravio i prodavao falsifikovane vozačke dozvole\nOBDUKCIJA POTVRDILA Porodilja (20) u Tuzli preminula od POSLJEDICA SEPSE\nKoronavirus i sport: Prvi slučajevi u Premijer ligi, odlaže li se EURO? - BIGportal.ba 13 Marta, 2020 at 11:49 am\n[…] Fudbal – Premijer liga se verovatno obustavlja do 4. aprila* Fudbal – Nema Lige šampiona i Lige Evrope sledeće nedelje* Fudbal – Bundesligaši od utorka na “raspustu” do 2. aprila * Fudbal – Jedan […]\nKoronavirus i sport: Fudbal u potpunoj blokadi - BIGportal.ba 13 Marta, 2020 at 11:50 am


Nove usluge Privredne komore - 381 vesti\nBy RedakcijaPosted on October 6, 2015 October 6, 2015\nU drugoj polovini septembra Privredna komora Srbije uvela je set usluga namenjenih privrednicima.\nKako je rekao predsednik PKS Marko Čadež, nove usluge će se odnositi na pravno savetovanje, analize tržišta, pomoć u razvoju poslovnih ideja, biznis planova i projekata, veću pomoć u plasmanu proizvoda na strana tržišta, kao i pristup fondovima EU namenjenim za male, srednje i velike preduzetnike.\n„Trudićemo se da kompanijama obezbedimo informacije o carinskim propisima, o tome šta ih čeka na drugim tržištima, pružiće im se dobri saveti, analize, šta i gde mogu da urade, kako da nađu partnere na tim tržištima“, objasnio je detaljnije Čadež.\nPrema njegovim rečima, novi asortiman usluga PKS obuhvatiće i informacije za predstavnike malih, srednjih i većih preduzeća o tome kako da kroz projekte i različite programe što bolje iskoriste finansijske resurse u okviru fondova EU.\nU komori trećina radnika manje\nIz Privredne komore Srbije dolazi još jedna vest – Upravni odbor ove asosijacije doneo je odluku da se do kraja godine broj zaposlenih smanji čak za trećinu.\n“Ovo je bila neophodna, teška odluka, kako bismo obezbedili pravi i efikasan servis privredi,” istakao je predsednik Marko Čadež za Tanjug.\nOn je rekao da je u prošlosti više od polovine prihoda Komore odlazilo na zarade zaposlenih što je, kako je rekao, praktično onemogućavalo razvoj novih komorskih usluga i servisa za privredu.\n“Naš osnovni cilj je da budemo efikasan servis privrede Srbije i u tom smislu ova odluka je bila neminovna”, istakao je Čadež.\nPodsetio je da je cela privreda morala da prođe kroz period prilagođavanja novim okolnostima nakon ekonomske krize što, kako je rekao, PKS to do sada nije učinila.\n“Ovo je dobar znak da PKS prepoznaje potrebe privrede jer čini sebe efikasnijom”, poručio je Čadež.\nTag: Privredna komora usluge\nPrevious post: Prednosti opreme za nadzor\nNext post: Rokeri, prijavite se za BARF


Centar za istraživačko novinarstvo 06.12.2018.\nStan u Beogradu, šest automobila, oko 1.700 kvadratnih metara nekretnina na teritoriji opštine Brus i nekoliko parcela duplo veće površine, godinama su u vlasništvu naprednjaka Milutina Jeličića, predsednika opštine Brus, i njegove supruge.\nJeličić je vlasnik i preduzeća Panikop iz Beograda u kome je tek početkom novembra 2018. preneo upravljačka prava, iako je to morao da uradi još 2010. godine – kada je stupio na snagu Zakon o Agenciji.\nAgencija za borbu protiv korupcije je protiv njega podnela krivičnu prijavu Osnovnom javnom tužilaštvu u Brusu u maju 2018, jer nije prijavio sve podatke o imovini, iako je po Zakonu o Agenciji bio u obavezi.\nPrvi čovek opštine Brus u žižu javnosti je dospeo zbog slučaja „kafana na Pančićevom vrhu“. Prema pisanju BIRN-a, krajem jula Ministarstvo građevinarstva, saobraćaja i infrastrukture podnelo je krivičnu prijavu protiv Jeličića zbog sumnje da je u dogovoru sa Snežanom Mitković, investitorkom nelegalnog objekta na vrhu Kopaonika, posredovao i trgovao svojim uticajem dajući nalog službenom licu da falsifikuje službene isprave.\nJeličić, koji nije želeo da razgovara sa novinarima Centra za istraživačko novinarstvo Srbije (CINS), je jedan od četiri funkcionera protiv kojih je Agencija u prvih 10 meseci ove godine podnela krivične prijave zbog sumnje da su imali nameru da prikriju svoju imovinu.\nU samoj Narodnoj skupštini ove odluke Agencije nisu od naročitog značaja, jer da jesu one bi bile uzete u obzir pri odlučivanju o tome ko može da bude član Vlade i da li nekoga treba razrešiti sa tog mesta zbog počinjenog prekršaja\nPrijava je podneta i protiv Dragana Budujkića, zbog sumnje da je kao odbornik Srpske napredne stranke (SNS) u Skupštini Opštine Kladovo, funkcije na kojoj je bio do 2016, sakrio imovinu.\n„Ja ništa nisam stekao, imam dva kredita sa kojima jedva izlazim na kraj. Ni hemijsku nisam kupio sebi dok sam bio u Opštini. Na posao sam išao svojim kolima i nikad nisam zloupotrebljavao službena kola”, rekao je Budujkić za CINS.\nPre ovog postupka, koji je u toku pred Osnovnim javnim tužilaštvom u Negotinu, Budujkić je od Agencije dobio meru upozorenja i prekršajnu prijavu, koje je u razgovoru sa novinarima objasnio svojim neznanjem, jer je u politiku došao iz zdravstva.\nU 2018. krivične prijave podnete su i protiv Gordane Radosavljević, nekadašnje pomoćnice ministra u Ministarstvu trgovine, turizma i telekomunikacija, kao i protiv Stevana Dželatovića, bivšeg direktora Javnog preduzeća za podzemnu eksploataciju uglja Resavica iz Despotovca. Prijava protiv Dželatovića je odbačena.\nBaza „Postupci protiv funkcionera“, koju je CINS objavio, pokazuje da je Agencija od svog postojanja, 2010, do novembra 2018. tužilaštvima širom zemlje uputila krivične prijave protiv 81 funkcionera. Među njima su jedna aktuelna ministarka u Vladi Srbije, nekoliko sadašnjih i bivših narodnih poslanika, gradonačelnici i predsednici opština, ali i sudije i dekani fakulteta.\nKrivične prijave su samo deo od ukupno 2.766 postupaka koje je Agencije pokrenula u cilju kontrole imovine i prihoda funkcionera i sprečavanja sukoba interesa.\nNajčešće najblaže kazne\nBaza pokazuje da je Agencija najviše sklona izricanju najblaže mere upozorenja – ukupno 1.839 mera upozorenja su dobili funkcioneri u osmogodišnjem periodu, neki od njih i više puta, na različitim funkcijama, poput ministra finansija Siniše Malog. Najčešći razlog mere upozorenja je kašnjenje sa izveštajima o imovini i prihodima, ali i neprijavljivanje imovine, neprenošenjе upravljačkih prava, sukob interesa i drugo.\n„Na individualnom nivou, mera upozorenja može imati nekog efekta ukoliko isti funkcioner ne ponovi taj ili drugi vid kršenja zakona u kasnijem svom radu. Međutim, problem sa izricanjem takvih mera jeste to što one ostaju nepoznate drugim funkcionerima, ne objavljuju se, i samim tim gubi se mogućnost da se i na njih utiče da manje krše zakon”, kaže Nemanja Nenadić, programski direktor Transparentnosti Srbija.\nKašnjenje u slanju izveštaja o imovini, kršenje zabrane vršenja druge funkcije ili neprenošenje upravljačkih prava u firmi, najčešći su osnov prekršajnih prijava koje je Agencija odlučila da podnese u 746 slučajeva.\nZa utvrđeni prekršaj funkcioner može biti kažnjen novčanom kaznom od 50 do 150 hiljada dinara, ali podaci pokazuju da se značajan broj postupaka završi novčanim kaznama po zakonskom minimumu, opomenom ili zastarom, između ostalog jer sud nije mogao da pronađe funkcionere i uruči im pozive za ročište.\nZbog nepotpunih podataka koje su novinari CINS-a dobili od Agencije, kao i specifičnog načina pretraživanja podataka u Prekršajnom sudu u Beogradu, ishodi dela prekršajnih postupaka koji se nalaze u bazi CINS-a nisu do kraja poznati.\nMeđutim, Agencija ima i druge načine da kazni neodgovorne funkcionere.\nMeru javnog objavljivanja odluke o povredi zakona izrekla je 328 puta, a uz nju Agencija na sajtu, u Službenom glasniku i u drugim sredstvima informisanja objavljuje koji je funkcioner i na koji način prekršio zakon. Na neke mere žalba je u toku.\nNenadić smatra da je ovaj vid pritiska nedovoljan:\n„Agencija bi svakako mogla da da znatno veći publicitet svojim odlukama, a to čini samo sporadično. U drugom delu stvar je do same javnosti, koliko će mediji propratiti to što je objavljeno. U trećem koraku, pokazalo se makar do sada, da u mnogim slučajevima te mere ostaju bez efekata dok god postoji politička podrška za samog funkcionera. A u onim situacijama kada je to iz nekog razloga politički pogodno onda se odluke Agencije koriste kao jedan od razloga za razrešenje”.\nZbog sukoba interesa Agencija je tražila razrešenje 204 funkcionera, odnosno davala je neobavezujući predlog institucijama u kojim rade da ih smene. Za neke od predloga žalba je u toku. Razlozi za predlog za razrešenje su, između ostalih, nepotizam prilikom zapošaljavanja užih članova porodice i drugih rođaka, ili na primer dodela novca sopstvenoj firmi iz budžeta opštine.\nMeđu funkcionerima koju su dobili preporuku za razrešenje ima i onih koji su tu meru dobili dva puta.\nBiljana Nikolić, direktorka Doma zdravlja Ub, prvu preporuku za razrešenje dobila je 2017. jer je zaposlila svog sina Aleksandra prvo kao pripravnika a potom na određeno vreme, a 2018. preporuka joj je ponovo izrečena jer je, nakon konkursa na kome su četiri kandidata ispunjavala uslove ponovo zaposlila svog sina, ovog puta na neodređeno vreme. Oba puta je propustila da o potencijalnom sukobu interesa obavesti Agenciju. Postupak po žalbi za drugu meru upozorenja je i dalje u toku. Nikolić se i dalje nalazi na mestu direktorke Doma zdravlja i odbila je da o ovome priča sa novinarima CINS-a.\nPodaci do kojih je CINS došao pokazuju da ne poštuju sve institucije preporuke za razrešenje.\nNenadić kaže da na odluke o razrešenju utiče to što Agencija nema ovlašćenja da naredi nekom organu da razreši funkcionera, ali da je to i stvar političke volje.\nRanije kršili zakon, danas ministri u Vladi\nProtiv devet od 22 člana Vlade Srbije Agencija za borbu protiv korupcije je pokretala postupke zbog sumnje da su prekršili Zakon o Agenciji, a kod njih sedam je kršenje zakona i utvrđeno, pokazuje baza podataka o postupcima protiv javnih funkcionera CINS-a.\nPremijerka Ana Brnabić i tri ministra dobili su mere upozorenja zbog problema sa podacima u njihovim izveštajima o imovini.\nBrnabić je meru upozorenja dobila u martu 2018. godine zbog toga što je propustila da prijavi da poseduje određene parcele na ostrvu Krk u Hrvatskoj, koje je stekla nakon ostavinskog postupka. U odgovoru za CINS navela da je zbog ove mere uložila tužbu Upravnom sudu u maju 2018, a taj postupak je i dalje u toku.\n„Nisam povredila Zakon o Agenciji za borbu protiv korupcije, jer sam uredno prijavila svoju imovinu. Svakako, poštujem rad nezavisnih i sudskih institucija i povinovaću se bilo kakvoj odluci Agencije i Upravnog suda”, odgovorila je premijerka Brnabić CINS-u.\nVladan Vukosavljević, ministar kulture i informisanja i Branislav Nedimović, ministar poljoprivrede, šumarstva i vodoprivrede, dobili su mere upozorenja 2015. godine, jer su kasnili sa slanjem izveštaja o imovini. Vukosavljević je tada radio u Sekretarijatu za kulturu Gradske uprave grada Beograda, a Nedimović je bio gradonačelnik Sremske Mitrovice.\nNedimović kaže da te 2015. godine nije podneo izveštaj o imovini jer je zaboravio, ali da od tada svaki put podnosi, čini mu se i do tri meseca unapred.\n„Mislim da je za nosioce najviših funkcija neophodno da zbog javnosti i javnih sredstava kojima upravljaju, da je neophodno da se zna”, rekao je Nedimović komentarišući značaj Zakona o Agenciji.\nVladan Vukosavljević nije želeo da komentariše postupak koji je protiv njega pokrenula Agencija.\nRekorder po broju mera upozorenja je ministar finansija Siniša Mali, koji je dobio tri zbog kašnjenja sa slanjem izveštaja, ali i zbog toga što nije prijavio svu imovinu niti je preneo upravljačka prava u tadašnjoj firmi. Pored toga 2016. godine zbog sumnje u pranje novca Agencija je izveštaj o kontroli imovine i prihoda Malog poslala i Višem javnom tužilaštvu u Beogradu, koje je prijavu odbacilo a deo predmeta je prosleđen i Prvom osnovnom javnom tužilaštvu. Mali je na kraju platio 200.000 dinara u humanitarne svrhe pa je postupak obustavljen. U pitanju je zakonska mogućnost primene oportuniteta kojim tužilaštvo, nakon što se nagodi sa osumnjičenim i on ispuni obaveze, odbacuje krivičnu prijavu.\nMali nije odgovorio na pitanja CINS-a do dana objavljivanja ovog teksta.\nSlavica Đukić Dejanović, ministarka bez portfelja zadužena za demografiju i populacionu politiku, je jedina aktuelna ministarka u Vladi protiv koje je Agencija podnela krivičnu prijavu. Postupak, zbog sumnje da je Đukić Dejanović skrivala informacije o vlasništvu nad stanom, traje od 2014. godine pred Osnovnim tužilaštvom u Kragujevcu. Ministarka je saslušana, ali istraga i dalje traje.\nĐukić Dejanovič kaže da je suština te prijave stan koji je prodala mnogo pre nego što je ušla u politiku.\n„Kompletnu dokumentaciju, na sve okolnosti koje su od mene tražene, sam dostavila i zaista mislim da nemam šta više tu da dodam. Na svaki element sam imala dokazni materijal koji je opovrgavao zapravo sadržaje same te krivične prijave”, rekla je za CINS.\nU međuvremenu, Dejanović je kažnjena sa 100 hiljada dinara jer je Agencija 2013. godine podnela prekršajnu prijavu. Kao razlog za ovu prijavu navela je kašnjenje službe Ministastva zdravlja, na čijem čelu je tada bila, da dostavi Agenciji određene podatke koji nisu imali veze sa njenom imovinom.\nPrekršajna prijava podneta je i protiv Zorane Mihajlović, ministarke građevinarstva, saobraćaja i infrastrukture, 2014. godine, zbog toga što nije prijavila bitne promene u imovini, ali je proces protiv nje zastareo 2016. Sa po 50 hiljada dinara Prekršajni sud u Beogradu kaznio je Branka Ružića, ministra državne uprave i lokalne samouprave, koji je kasnio sa slanjem izveštaja o imovini, i Gorana Kneževića, ministra privrede, koji nije prijavio bitne promene o imovini.\n„U mom konkretnom slučaju mere nisu do kraja bile opravdane, niti od prevelikog uticaja, budući da ja, kao odgovoran građanin, svoje obaveze izvršavam u zakonskim rokovima i poštujem rad i mere Agencije”, rekao je Ružić za CINS i dodao da smatra da Agencija ima važnu društvenu ulogu.\nImovinom Aleksandra Vulina, ministra odbrane, bavilo se Tužilaštvo za organizovani kriminal 2015. godine na osnovu izveštaja Agencije. Ovaj postupak je obustavljen jer nije bilo dokaza da je izvršeno krivično delo.\nDo objave ovog teksta CINS nije dobio odgovore od Zorane Mihajlović i Aleksandra Vulina.\nPredsednica Vlade Ana Brnabić nije želela da komentariše postupke drugih članova Vlade. Time bi, smatra, prekršila pretpostavku nevinosti i vladavine prava, odnosno rizik da bi uticala na načelo podele vlasti odnosno nezavisnost sudstva.\nAktuelni ministri nisu jedini koji su kršili Zakon o Agenciji – postupci su pokretani protiv 10 ministara iz nekoliko prethodnih Vlada.\nNajblažu meru upozorenja dobilo je njih pet: dva bivša ministra kulture Ivan Tasovac i Bratislav Petković, Alisa Marić kao ministarka omladine i sporta, Ivan Mrkić dok je vodio Ministarstvo spoljnih poslova i Tomislav Jovanović dok je bio ministar prosvete, nauke i tehnološkog razvoja.\nPočetkom 2012, dok je bio na čelu Ministarstva kulture, Predrag Marković je sopstvenoj firmi „Stubovi kulture - Vreme kulture” dodelio preko 1,1 milion dinara iz budžeta Ministarstva. Agencija mu je sledeće godine izrekla javnu meru odluke o povredi zakona, a odluku Ministarstva i sporni ugovor proglasila ništavim.\nIsta mera izrečena je i Mlađanu Dinkiću, nekadašnjem ministru finansija i privrede, jer se zaposlio kao direktor u firmi MD solutions bez saglasnosti Agencije i pre isteka dve godine od odlaska sa funkcije, predviđenih Zakonom o Agenciji. Na ovu odluku se Dinkić žalio, pa je Odbor Agencije postupak vratio na ponovno odlučivanje. Iako piše da je rešenje Agencije konačno, na sajtu Agencije nije moguće videti šta je bilo nakon odluke Odbora.\nAgencija je vodila postupak i protiv Zorana Stankovića, bivšeg ministra zdravlja i 2013. mu izrekla javno objavljivanje odluke o povredi zakona zbog toga što je, tokom učešća na sastanku ministara zdravlja Saveta Evrope, u izjavi datoj medijima, promovisao ideju regionalizacije Srbije koja je bila deo političkog programa stranke Ujedinjeni regioni Srbije, na čijoj izbornoj listi se nalazio kao kandidat za predsednika Srbije. Stanković se žalio Odboru Agencije i odluka je ukinuta nekoliko meseci kasnije.\nKrajem 2014. Agencija je nekadašnjem ministru pravde Nikoli Selakoviću izrekla preporuku za razrešenje sa te funkcije zbog sukoba interesa. Selaković se žalio Odboru Agencije koji nikada nije doneo konačnu odluku u ovom slučaju pa je postupak zvanično i dalje u toku. Selaković je danas generalni sekretar predsednika Republike Aleksandra Vučića.\nU slučaju Dragana Šutanovca, nekadašnjeg ministra odbrane, podneta je krivična prijava 2012. ali je pravosnažno oslobođen nakon suđenja.\n„U samoj Narodnoj skupštini ove odluke Agencije nisu od naročitog značaja, jer da jesu one bi bile uzete u obzir pri odlučivanju o tome ko može da bude član Vlade i da li nekoga treba razpočrešiti sa tog mesta zbog počinjenog prekršaja“, objasnio je Nemanja Nenadić komentarišući postupke koje je Agencija pokretala protiv aktuelnih ili bivših ministara.\nTužilaštva u Srbiji najčešće odbacuju krivične prijave protiv funkcionera podnete zbog neprijavljivanja imovine, pokazuju podaci do kojih je došao CINS analizirajući ishode 81 krivične prijave podnete od 2010. godine do novembra 2018.\nUkupno 24 krivične prijave su odbačene kao neosnovane, dok je u 19 slučajeva postupak rešen primenom oportuniteta, što znači da je funkcionerima naloženo da uplate određene sume novca, na primer u humanitarne svrhe, nakon čega su prijave odbačene.\nIznosi uplaćivani po ovom osnovu kretali su se od 30 do 300 hiljada dinara i često su niži od mesečnih primanja funkcionera.\nSa druge strane, ukoliko sud utvrdi da je funkcioner sakrio ili dao lažne podatke o imovini, može biti kažnjen zatvorom od šest meseci do pet godina. Osuda za ovo krivično delo znači i otkaz sa radnog mesta i zabrana dolaska na javnu funkciju 10 godina.\nPodaci baze „Postupci protiv funkcionera” pokazuju da je veoma mali broj krivičnih prijava rešen pred sudom – ukupno 15.\nU 10 slučajeva sudovi u Srbiji izrekli su osuđujuće presude: među njima dvojici bivših narodnih poslanika – Momčilu Duvnjaku, poslaniku Srpske radikalne stranke, i Radoslavu Mojsiloviću, predstavniku Nove Srbije, kao i bivšem predsedniku opštine Mladenovac Dejanu Čokiću i Nebojši Janićijeviću, članu Upravnog odbora Železnica Srbije.\nDva funkcionera kažnjena su kućnim zatvorom, uz nošenje nanogvice, dok su svi ostali dobili uslovne kazne pa do danas nijedan funkcioner koji je nakon krivične prijave i osuđen, nije otišao u zatvor.\nKrivične prijave i druga dokumenta iz krivičnih postupaka nalaze se u bazi: funkcioneri.cins.rs.\nPet funkcionera je na sudu oslobođeno optužbi za kršenje Zakona o Agenciji. Pored Dragana Šutanovca, oslobođen je i bivši narodni poslanik Dragan Tomić, nekadašnji državni sekretari u Ministarstvu omladine i sporta i Ministarstvu privrede, Predrag Peruničić i Aleksandar Živković, kao i Snežana Paralidis, bivša članica Veća gradske opštine Crveni Krst iz Niša.\nSkoro četvrtina krivičnih prijava i dalje nije rešena, a neke od njih podnete su čak 2013. i 2014. godine, kao što je to u slučaju ministarke bez portfelja Slavice Đukić Dejanović ili narodnog poslanika Gorana Ješića.\nOvaj članak finansiran je grantom Američkog Stejt departmenta. Mišljenja, nalazi i zaključci navedeni ovde pripadaju autorima i ne oslikavaju nužno stavove Američkog Stejt departmenta.


BEST kursevi – Časopis InterFON\nBEST (Board of European Students of Technology) je međunarodna, studentska, neprofitna, apolitična nevladina organizacija koja studentima tehničko-tehnoloških i prirodno-matematičkih fakulteta pruža komplementarno obrazovanje, razvoj svojih potencijala i podršku u započinjanju karijere u struci. BEST je na međunarodnom nivou osnovan 1989. godine, organizuje više od 100 događaja godišnje i na taj način povezuje više od 3300 mladih stručnjaka sa 96 univerziteta u 33 zemlje Evrope.\nTokom godine svaka od 96 lokalnih BEST grupa u okviru svog univerziteta organizuje stručni kurs koji ima za cilj obrazovanje, upoznavanje drugih kultura i negovanje različitosti. Kursevi traju 9-10 dana i obuhvataju predavanja, upoznavanje grada domaćina i večernja druženja. Tema i sadržaj kursa su određeni pre otvorenih prijava, te svaki student može da, pored destinacije, odabere i temu koja odgovara njegovo jstruci i aplicira za kurs. Studenti koji žele da apliciraju za kurs u jednom od gradova, u kome se organizuje, moraju da naprave nalog na internet stranici www.best.eu.org. Na ovoj internet stranici nalazi se spisak svih gradova i teme kurseva. Popunjavanjem aplikacionog formulara i pisanjem motivacionog pisma studenti se prijavljuju za odabrani kurs. Na kurs mogu da budu primljena 24 studenta iz svih gradova u kojima postoji lokalna BEST grupa, a dobro napisano motivaciono pismo je najbitniji kriterijum prilikom prijave. Priliku da se prijave iz Beograda imaju svi studenti tehničko-tehnoloških i prirodno-matematičkih fakulteta Univerziteta u Beogradu.\nVećina univerziteta u Evropi priznaje BEST kurseve kao značajnu vannastavnu aktivnost, te se za pohađanje ovog kursa dobijaju i ESPB bodovi. Na Univerzitetu u Beogradu samo određeni fakulteti priznaju bodove dobijene na ovaj način. Potvrdu o pohađanju kursa izdaje univerzitet grada u kome je kurs održan. Pohađanje kursa je potpuno besplatno, obezbeđeni su hrana, smeštaj i sve vannastavne aktivnosti koje su predviđene planom i programom. Student koji bude primljen na kurs u obavezi je da lokalnoj BEST grupi dostavi potvrdu da je student Univerziteta u Beogradu, da govori engleski jezik i ukoliko bude izabran ostavi depozit u iznosu od 30eura kao potvrdu da će sigurno otputovati na kurs. Depozit se vraća studentu po povratku u Srbiju. Jedino što lokalna BEST grupa ne obezbeđuje je refundacija putnih troškova do grada u kome se kurs održava. Studenti sa visokim prosekom tokom studija mogu da dobiju potvrdu od lokalne BEST grupe i tako u svojoj opštini apliciraju za refundaciju putnih troškova.\nGodišnje više od 7000 studenata poseti univerzitetske centre širom Evrope i na taj način doprinese razvoju sopstvenog obrazovanja.\nPrijave su otvorene od 15. do 22. marta.\nViše informacija možete pronaći na www.best.rs ili www.best.eu.org/student .


RTS :: Rast privrede Rasinskog okruga\nSrbija danas Rast privrede Rasinskog okruga\nponedeljak, 16. apr 2018, 15:25 -> 15:42\nRast privrede Rasinskog okruga\nPrivreda Rasinskog okruga poslednjih meseci beleži rast, izvoznici veće učešće na stranim tržištima, a broj nezaposlenih je smanjen. O problemima u poslovanju i novim investicijama, u Kruševcu su danas razgovarali predstavnici Unije poslodavaca, Poreske uprave i Udruženja knjigovođa.\nZahvaljujući dobroj saradnji svih faktora koji utiču na poslovanje privrednika, od izdavanja dozvola do finalne realizacije, pokrenuta je privreda Rasinskog okruga. Tokom priošle godine vrednost izvoza nadmašila je uvoz za 43 miliona evra.\n"Ukupna spoljnotrgovinska razmena za period januar - decembar 2017. bila je 396 miliona evra - za 11,2 odsto više nego u istom periodu 2016, a za čak 52 odsto više nego 2012. godine", rekao jePredrag Vučićević, predsednik Privredne komore Rasinskog okruga.\nMiloš Nenezić, predsednik Unije poslodavaca Srbije, naglasio je da nije najvažnije samo izaći na strano tržište već treba ostvariti profit:\n"Treba i naći stranog partnera koji će vas zaštititi na tom tržištu i da brani vaše interese. Da vas adekvatno predstavlja, ne samo vašće ptroizvode već i samu korporaciju da bi ste i dalje mogli nastupati na tom tržištu."\nSmanjen je i broj nezaposlenih u Kruševcu. Trenutno je na evidenciji Nacionalne službe zapošljavanja 13.600 Kruševljana, što je najmanji broj u poslednjih 18 godina.\n"Mi upravo pokušavamo da u saradnji sa poslodavcima i njihovim iskazanim potrebama pronađemo adekvatnu radnu snagu", kaže Predrag Marković, direktor filijale NSZ u Kruševcu. "Sve nam je teže, s obzirom na to da obrazovni sistem nije prilagođen potrebama ovakve privrede koja se sada razvija u Kruševcu i Rasinskom okrugu."\nNajtraženija zanimanja u Rasinskom okrugu su hemijski i mašinski tehničari, jer u Kruševcu posluje nekoliko stranih kompanija iz ove oblasti, poput Henkela, Kuper tajersa i Fabrike kartonske ambalaže Di es Smit, a nedavno je počela da radi i nemačka firma Kromberg i Šubert. Preduzeće Čehoslovak grup, koje posluje u okviru kompanije Tatra privatizovalo je Industriju mašina i komponenata "14 oktobar".\n(ponedeljak, 16. apr 2018, 17:09) - anonymous [neregistrovani]\nOdg.Domaca privreda(hleb sa 7 kora)\nVase razmisljanje je kratkorocno, dugorocno gledano je propast bez domacih ulagaca i razvitka domace privrede.Zemlja se ostavlja u nasledstvo buducim generacijama a ovo je samo odlaganje situacije na xy godina Po pitanju zasto nema domacih investitora ne znam tacan razlog mozda zato sto drzava u njima nije prepoznala potencijal.\n(ponedeljak, 16. apr 2018, 16:48) - anonymous [neregistrovani]\na zašto nema domaćeg preduzetnistva.Pa bolje je i imati strane firme i ljudima omogućiti da zarade za koru kruha,nego čekati da se neki domaći covek opredjeljivati na preduzetnistvo.\n(ponedeljak, 16. apr 2018, 16:35) - anonymous [neregistrovani]\nLepo je to sto stranci investiraju ali ovim se dobija samo radna snaga i trenutno povecanje budzeta. Gledano na duge staze ulaganje domacih investicija je mnogo bitnije a njih je nazalost malo ili ih skoro i nema.


Ugasite cigaretu ako se nađete na ovim mestima u Crnoj Gori, kazne i do 20.000 evra – online news Srbija\nHome > Turizam > Ugasite cigaretu ako se nađete na ovim mestima u Crnoj Gori, kazne i do 20.000 evra\nZakon uvodi totalnu zabranu pušenja u javnim, zatvorenim prostorijama, a izuzeci su samo kazina. Vlasnicima lokala i restorana ostavljena je mogućnost da za pušače odrede prostoriju isključivo za tu namenu koja mora biti izolovana, površine veće od 10 metara kvadratnih, ali sa ograničenjem od 20 odsto radnog, odnosno javnog prostora.\nSvaki treći odrasli stanovnik Crne Gore konzumira duvanske proizvode, po čemu je Crna Gora evropski rekorder. Podaci Svetske zdravstvene organizacije ukazuju da broj pušača u Crnoj Gori iz godine u godinu raste. Država je u više navrata i uz kompromise sa ugostiteljima pokušavala da ograniči upotrebu duvana, ali takva rešenja nisu dala rezultate.\nVlada je motiv usvajanja novog propisa obrazložila motivom očuvanja zdravlja i činjenicom da dosadašnja rešenja nisu dala rezultate. Ministar zdravlja Kenan Hrapović je ranije rekao da je inicijativa za ovaj zakon usledila zato što dosadašnji akti koji uređuju ovu oblast nisu dali očekivane rezultate.\n“Neslavna statistika koja našu zemlju stavlja u sami vrh po broju konzumenata duvanskih proizvoda mora biti motiv više da ograničimo njihovu upotrebu i kreiramo zdraviji ambijent za crnogorsko društvo i naraštaje koji treba da znaju da samo zdrav čovek može da doprinese zajednici u kojoj živi. Ministarstvo će stoga istrajati u svojoj nameri, a to je dosledna primena svake zakonske odredbe”, saopštio je ranije crnogorski ministar zdravlja Kenan Hrapović.\nBosanac zasvirao poznatu pesmu Miroslava Ilica na hrvatskoj plaži i oduševio mnoge VIDEO – Vesti – Život\nBudite Hudini: “Odbacite se” do Grčke pomoću jednog ledenog trika\n20. 06 2019 20. 06 2019 07\n20. 07 2019 20. 07 2019 015\nSuficit u budĹľetu 8,3 milijardi dinara\nTakse podigle cene hrane, pogoÄ‘eni najsiromaĹˇniji


„Sanjalice“ na Džez festivalu - Grad Prokuplje\nSvoj talenat i pevačko umeće članovi Dečijeg hora prokupačkog Doma kulture „Sanjalice“,pokazaće na „Jazz for kids Nisville Festival“,koji se održava u okviru „Nisville festivala“. Njegov cilj je promocija džeza,ali i formiranje navike kod mladih da slušaju kvalitetnu muziku.\n„Sanjalice“ će nastupiti u nedelju 13. avgusta od 19 časova na platou iznad Letnje pozornice niške Tvrđave. Predstaviće se sa već prepoznatljivim delom svog repertoara,ali će izvesti i džez verziju izvornih pesama „Gora ječi“,„Jare moje“,kao i kompoziciju Luisa Amstronga „What a wonderful world“ i „Sin,sing,sing“ koju izvodi Anders Sisters.\nDirigent ovog veoma mladog,ali i veoma uspešnog i već nadaleko poznatog prokupačkog dečijeg hora Sanja Stojković poziva Prokupčane,da dođu na nastup svojih talentovanih sugrađana i podrškom im pomognu da,kao i mnogo puta do sada i ovaj put zablistaju.\n-Ulaz je besplatan,a mi pozivamo sve koji vole da slušaju ovu vrstu muzike dođu na naš nastup i zajedno sa nama uživaju. Već sada se radujemo što ćemo biti deo ove velike manifestacije i vredno radimo na pripremi za nastup,istakla je Stojković.


Poginuo muškarac | Novosti.rs\nSNIMAK NESREĆE NA IBARSKOJ MAGISTRALI: Muškarac (50) poginuo na mestu, automobil potpuno uništen (VIDEO)\nU SAOBRAĆAJNOJ nesreći koja se dogodila kod skretanja za Ripanj na Ibarskoj magistrali nastradao je muškarac star oko 50 godina.\n22. 04. 2022. u 10:11\nTEŠKA NESREĆA U BEOGRADU: Muškarac (41) pao sa motora, preminuo na licu mesta\nMUŠKARAC star 41 godinu poginuo je noćas u Ulici Mihaja Emineskua u Beogradu.\n20. 03. 2022. u 07:48\nTRAGEDIJA U NOVOM SADU: Muškarac pao sa zgrade, preminuo na licu mesta - sumnja se na samoubistvo\nU RUMENAČKOJ ulici u Novom Sadu, danas oko podne, pod još nerasvetljenim okolnostima, sa velike visine je pao stariji čovek, koji je preminuo na licu mesta.\n05. 03. 2022. u 14:33\nUZNEMIRUJUĆI SNIMAK NESREĆE KOD OBRENOVCA: Prevrnuo se traktor, poginuo muškarac (VIDEO)\nZA sada nepoznati muškarac poginuo je na licu mesta nakon što se prevrnuo traktor u naselju Skela kod Obrenovca.\n13. 02. 2022. u 12:54\nTRAGEDIJA KOD OBRENOVCA: Prevrnuo se traktor u sudaru, poginuo muškarac\n13. 02. 2022. u 12:29\nU SAOBRAĆAJNOJ nesreći koja se dogodila sinoć oko 22.20 u Ulici 7. jula u Nišu, jedna osoba izgubila je život.\nSAOBRAĆAJNU nesreću u Sušici ispod Zlatibora, koja se dogodila jutros oko 8.30, a u kojoj je poginuo D. G. (67) iz Čajetine, izazvao je vozač džipa koji je prešao u suprotnu kolovoznu traku i sudario se sa vozilom kojim je putovao stradali.\nPOGINUO MUŠKARAC: Teška saobraćajna nesreća u Lazarevcu\nU LAZAREVCU se danas oko 15 časova dogodila saobraćajna nesreća u kojoj je stradala jedna osoba.\n01. 02. 2022. u 15:23\nTRAGEDIJA NA BOŽIĆ: Muškarac (38) pao sa konja i na mestu poginuo\n07. 01. 2022. u 19:33\nTEŠKA SAOBRAĆAJNA NESREĆA NA PUTU MIONICA-LJIG: Muškarac (29) poginuo u sudaru, prethodne noći napravio pet prekršaja\nMIROSLAV S. (29) poginuo je u saobraćajnoj nesreći oko 14 sati u ataru sela Rakari, na putu Mionica – LJig.\n06. 01. 2022. u 15:55\nTRAGEDIJA KOD OLOVA: Muškarac poginuo u stravičnoj nesreći, automobil uništen nakon sudara s autobusom (FOTO)\nU OLOVU je došlo do stravične saobraćajne nesreće u kojoj je poginula jedna osoba.\n03. 01. 2022. u 18:55\nU SAOBRAĆAJNOJ nesreći u Boru večeras je poginuo jedan muškarac.


MADRID – Dolasci stranih turista u Španiju u februaru su opali za 93,6 odsto na godišnjem nivou jer su se posjetioci držali podalje od barova i plaža u inače drugoj najposjećenijoj zemlji na svijetu.\nMeđunarodni turizam u Španiji prošle godine zabilježio je pad od 80 odsto na 19 miliona posjetilaca, što je najniže od 1969. godine jer su kontrole i ograničenja nametnuta zbog virusa korona uzeli danak.\nTaj trend nastavljen je u prva dva mjeseca ove godine, pokazali su danas podaci Nacionalnog zavoda za statistiku.\nŠpanija je ranije od turizma dobijala preko desetine svog bruto domaćeg proizvoda.\nŠpanija je u februaru primila 284.311 stranih turista, 34,6 odsto manje nego u januaru. Prihodi od međunarodnog turizma u februaru opali su za 93,3 odsto na godišnjem nivou, što je dovelo u opasnost mnoga preduzeća.\nIako je većina turista došla iz Francuske, odnosno svaki četvrti putnik u februaru, broj Francuza opao je za 87,4 odsto u odnosu na februar 2020. godine, posljednji mjeseci prije pandemije.\nMnogi Francuzi, umorni od blokade, hrle preko granice uživajući u otvorenim barovima i restoranima u oblastima poput Madrida.\nNijemci, koji su se počeli vraćati na Majorku, zauzeli su drugo mjesto.\nProcjene istraživačkog centra “Funkas” pokazuju da je doprinos turističkog sektora španskoj ekonomiji opao na između četiri i pet odsto prošle godine sa oko 12 odsto u 2019. godini, ugrožavajući tako mnoga preduzeća.\nMoguće smanjenje broja turista u Turskoj za pola miliona


Sprečen teroristički napad u Rusiji, šesti pokušaj od početka leta /video/ - 22.07.2020, Sputnik Srbija\nSprečen teroristički napad u Rusiji, šesti pokušaj od početka leta /video/\nFederalna služba bezbednosti sprečila je teroristički napad u Kabardino-Balkarskoj Republici na severnom Kavkazu koji su planirali pripadnici terorističke... 22.07.2020, Sputnik Srbija\nvesti, svet, rusija, fsb\n15:46 22.07.2020 (Osveženo: 00:59 26.08.2021)\n© Foto : Press-služba FSB RF / Uđi u foto-galerijuPripadnici FSB\nFederalna služba bezbednosti sprečila je teroristički napad u Kabardino-Balkarskoj Republici na severnom Kavkazu koji su planirali pripadnici terorističke organizacije DAEŠ, inače zabranjene u Rusiji.\nSaradnici FSB su identifikovali četvoricu terorista a prilikom privođenja oni su pružali oružani otpor i zato su likvidirani.\nNa licu mesta pronađen je automat, karabin, dva pištolja i municija.\nU stanu u Naljčiku gde su se krili pronađena je eksplozivna naprava domaće proizvodnje, spremna za upotrebu, kao i komponente za pravljenje eksplozivnih naprava i sredstva komunikacije na kojima je otkrivena prepiska sa pripadnicima DAEŠ-a o planiranom napadu.\nOd početka leta to je šesti teroristički napad koji su sprečile specijalne službe.\nProšle nedelje otkriveno je lice koje je planiralo napad u Habarovsku, a pre toga razotkriveni su planovi za napade u Rostovskoj oblasti, Astrahanu, Vladikavkazu, Simferopolju i Čuvašiji.\nOd početka godine otkriveno je ukupno 17 takvih slučajeva.


Apacer debitovao sa serverskim DDR3 memorijskim modulima velikog kapaciteta i male potrošnje Apacer debitovao sa serverskim DDR3 memorijskim modulima velikog kapaciteta i male potrošnje – Personal magazin\nApacer debitovao sa serverskim DDR3 memorijskim modulima velikog kapaciteta i male potrošnje\nKako bi odgovorio na zahteve u primeni cloud kompjutinga, Apacer je izneo na tržište nove serverske DDR3 module velikog kapaciteta i male potrošnje. Potrošnja modula je srezana za 20%, zahvaljujući…\nKako bi odgovorio na zahteve u primeni cloud kompjutinga, Apacer je izneo na tržište nove serverske DDR3 module velikog kapaciteta i male potrošnje. Potrošnja modula je srezana za 20%, zahvaljujući izvrsnom istraživanju i razvoju, kao i čipu naprednog procesa.\nKako cloud kompjuting postaje mejnstrim, funkcije dejta centara, kao što su ogromni virtuelni serveri obezbeđuju značajnu snagu računanja kako bi obradili ogromne količine podataka. Kako optimizovati memorijske performanse postaje rastući poduhvat i zahtev. U odgovor na ovaj rastući trend, Apacer, globalni lider u memorijskim modulima, danas prvi predstavlja memorijske module velikog kapaciteta i velike brzine procesiranja, energetski efikasne 8GB DDR3 ECC Registered DIMM-ove namenjenje serverima. 8GB DDR3 memorijski moduli omogućavaju memorijskim sistemima da odlično rade na 1333MHz brzinama, pomažući da serveri ubrzaju obradu podataka.\nNajnoviji DDR3 ECC Registered DIMM, dostupan u kapacitetima do 8 GB, ima prvoklasan dizajn hardvera i memorijski čip napredne tehnologije koji serverima omogućava da rade neverovatno stabilno pri računanju na velikim brzinama. Istovremeno, energetski efikasan dizajn efikasno smanjuje potrošnju za 20%, obezbeđujući preduzimljivim kupcima izbor memorije koja ima ovakve prednosti. Da bi dao najbolje performanse kupcima, ovaj DDR3 memorijski modul je prošao rigorozno testiranje pouzdanosti i potpuno je kompatibilan sa Intel-ovim i AMD-ovim najnovijim 2-way serverskim platformama — Intelovom 3-channel Xeon 5600 serijom i AMD-ovom 4-channel Opteron 6000 serijom — radi široke platformske kompatibilnosti.\nSa jakim uporištem na tržištu servera tokom dugog niza godina, Apacer je razvio šriok spektar specifikacija i mogućnosti za memorijske module namenjene serverima. Prolazom kroz strogo testiranje za rad u surovom okruženju (kao što je višesatni test na širokom rasponu temperatura i stres test na niskim i visokim temperaturama), i testiranje na realnim matičnim pločava, Apacerovi proizvodi su prošli testiranje na platformama glavnih proizvođača i stekli Intel-ovu laboratorijsku akreditaciju — CMTL sertifikat.\nŠtaviše, njihova puna kompatibilnost sa server/network komunikacionim sistemima i stabilnost su zadovoljavajuće okrenuti posebnim zahtevima servera. Apacer-ova posvećenost kvalitetu za stabilnost i kompatibilnost kao i servisi prilagođavanje daju svojim 8GB DDR3 ECC Registered DIMM ulogu prvog izbora za preduzimlive kupce.\nApacer debitovao sa serverskim DDR3 memorijskim modulima velikog kapaciteta i male potrošnje was last modified: September 10th, 2010 by Redakcija\nNVIDIA prikazuje 3D Video Pipeline na IBC 2010\nPo Dow Jones indeksu Nokia najodrživija tehnološka kompanija


Mioveni - CFR Cluj, Fudbal - Predlog tip - 06/08 2021\nPetak, 06/08 - Fudbal, Rumunija, Liga I\n06/08Mioveni vs CFR Cluj1X2tip: 2\nPosle duže vremena za vas smo analizirali jedan meč rumunskog šampionata, a ovoga puta smo se odlučili za duel između Miovenija i Kluža. Susret između ova dva tima je zakazan za 20 časova i 30 minuta.\nFudbaleri Miovenija su prošle sezone igrali sjajno u drugoj ligi i na kraju preko baraža uspeli da dođu do plasmana u najkvalitetniji rang rumunskog fudbala, pošto su u doigravanju bili bolji od Hermanštada, koji je ispao iz lige.\nKada je u pitanju ovogodišnje izdanje Lige 1, Mioveni se posle tri odigrana kola nalazi na dvanaestom mestu na tabeli uz tri osvojena boda.\nU prva dva kola novajlija u ligi je doživeo dva poraza, a u prošlom kolu je Mioveni ostvario i svoj prvi trijumf u šampionatu, pošto je slavio na gostovanju kod Sepsija, kada je bilo 1:2.\nFudbaleri Kluža su prošle sezone bez većih problema došli do naslova prvaka Rumunije, a sigurno je da isto žele da ponove i ovog puta.\nKako sada stvari stoje, sve ide po planu pošto se aktuelni šampion posle tri odigrana kola nalaze na prvom mestu na tabeli uz maksimalan broj bodova, pošto je Kluž ostvario sve tri pobede.\nU prošlom kolu je Kluž slavio na svom terenu protiv Čindije, a taj duel je završen rezultatom 1:0.\nInače, valja podsetiti da je Kluž u trećem kolu kvalifikacija remizirao na svom terenu protiv Jang Bojsa, a taj duel je završen rezultatom 1:1. Revanš je na programu u utorak.\nMora se priznati da je Mioveni veliki autsajder na ovom duelu i zaista se očekuje da aktuelni šampion bez većih problema zabeleži trijumf na ovom duelu, zbog čega vam savetujemo da odigrate 2 koju kladionica CircusCasino plaća sa kvotom 1.62.


OPĆINA NOVO SARAJEVO IZDALA GRAĐEVINSKU DOZVOLU ZA DIO DIONICE PRVE TRANSVERZALE | Hayat.ba\nOPĆINA NOVO SARAJEVO IZDALA GRAĐEVINSKU DOZVOLU ZA DIO DIONICE PRVE TRANSVERZALE\nOpćina Novo Sarajevo izdala je građevinsku dozvolu za dio prve dionice Prve transverzale koja se nalazi na njenom području.\nI Općina Centar Sarajevo je jučer izdala pravosnažnu građevinsku dozvolu za izgradnju prvog dijela ove izuzetno značajne saobraćajnice koji prolazi kroz ulicu Halida Kajtaza, od raskrsnice sa Kranjčevićevom do raskrsnice sa Tešanjskom ulicom. Ovim su se i definitivno stekli uslovi za početak izgradnje prve dionice Prve transverzale 20. oktobra, kako je to i ranije najavljeno.\nOvo su najvažnije informacije istaknute na današnjem 40. redovnom koordinacijskom sastanku predstavnika nadležnih institucija Kantona, Grada i općina.\nI ovim sastankom je predsjedavao premijer Kantona Sarajevo Mario Nenadić koji se na samom početku zahvalio predstavnicima svih općina na njihovim dosad poduzetim aktivnostima.\nSvi učesnici sastanka su se složili da više ne postoje prepreke da najavljeni radovi počnu u zadatom roku.\nPredstavnici Direkcije za puteve su, ovom prilikom, naglasili da neće biti potrebe za alternativnim pravcima koji bi omogućili normalno odvijanje saobraćaja tokom trajanja radova, jer će se oni izvoditi samo na desnom dijelu saobraćajnice, pri čemu će se ulicom Halida Kajtaza moći, kao i do sada, nesmetano odvijati promet.\nIstaknuto je i kako se intenzivno radi na pripremama za uklanjanje objekta u ulici Halida Kajtaza od broja 26 do broja 32, što je ujedno i zadnji preostali objekt na drugom dijelu prve dionice ove saobraćajnice, do ulice Braće Begić.\nNajavljeno je da će uskoro biti potpisan i ugovor sa izvođačem radova, kako bi se započelo s pripremnim i konačnim radovima na uklanjanju ovog objekta.\nIz Općine Centar su u vezi s ovim informisali prisutne kako se eksproprijacija vrši po hitnim procedurama na navedenom lokalitetu.\nOvim se stvaraju uslovi za izgradnju naredne etape ove saobraćajnice.\nNa sastanku je istaknuto kako je dinamički akcioni planu završen, ali i da će se on usvajati na narednom sastanku, jer je neophodno da u njegov sadržaj Općina Centar uvrsti još neke svoje prijedloge.\nU osvrtu na dosadašnji rad, Nenadić je pohvalio rad Direkcije za puteve koja sa svega 12 uposlenika radi odlično na mnogobrojnim značajnim projektima, te je, ovom prilikom, zamolio sve koji su nadležni za izgradnju Prve transverzale da im pruže svu potrebnu pomoć i podršku, saopćeno je iz Službe za protokol i press KS.


Čubrilović: Narodna skupština Srpske najefikasniji parlamentu u BiH | NSRS\nČubrilović: Narodna skupština Srpske najefikasniji parlamentu u BiH\nPredsjednik Narodne skupštine Republike Srpske Nedeljko Čubrilović danas je na konferenciji za medije predstavio je rezultate rada Narodne skupštine u prvom i drugom kvartalu 2017. godine.\n„Narodna skupština Republike Srpske u I i II kvartalu rada u 2017. godini usvojila je tri zakona više nego je bilo planirano Programom rada i osam tematskih cijelina više od plana. U formi nacrta usvojeno je 11 zakona i šest tematskih cijelina, tačno onoliko koliko je i planirano Programom rada Narodne skupštine Republike Srpske za prvih šest mjeseci 2017. godine“, istakao je predsjednik Čubrilović.\nOn je naglasio da je ovim rezultatima Narodna skupština Republike Srpske u potpunosti ispunila Program rada u prvih šest mjeseci 2017. godine, pa čak uradila i više nego je bilo zacrtano Programom.\n„Želim da istaknem da smo ovim načinom i tempom rada i ovoga puta najefikasniji parlament BiH, kao i da se zahvalim narodnim poslanicima na efikasnom radu“, rekao je Čubrilović.\nPredsjednik parlamenta je dodao da je na sjednici 30. marta ove godine Narodna skupština poslije više godina upornog insistiranja javnosti na tome, usvojila i Odluku o izmjenama i dopunama Poslovnika i nacrt Kodeksa narodnih poslanike, poslije čega očekujemo da rad parlamenta bude još bolji i efikasniji.\n„Nemamo razloga da ne budemo zadovoljni rezultatima koje smo ostvarili“, istakao je Čubrilović.\nGovoreći o investicijama Narodne skupštine u 2017. godini, predjsednik Čubrilović je rekao da će u ovoj godini biti realizovana samo jedna i to u ljetnjoj pauzi zasjedanja.\n„Riječ je o izgradnji lifta i toaleta za invalide u zgradi parlamenta. Izgradnjom lifta osobama u invalidskim kolicima biće omogućen pristup i prvom i drugom spratu Narodne skupštine gdje se nalaze Kabinet predsjednika, potpredsjednika, salonima, skupštinski odbori i poslanički klubovi“, naveo je predsjednik Čubrilović.\nTender za javnu nabavku lifta za osobe sa invaliditetom raspisan je 29. juna i njegova vrijednost je 79.900 KM. Tender se zaključuje 14. jula.\nNarodna skupština planirala je da lift za osobe sa invaliditetom ugradi 2012. godine, ali se tada odustalo zbog nedostatka sredstava.\n„Veliki broj NVO koje okupljaju osobe sa invaliditetom ili se bave zaštitom njihovih prava insistirao je godinama na rješavanju ovog problema u zgradi parlamenta što će se na radost svih nas uskoro rješiti. Osobe u invalidskim kolicima već od septembra će moći da se slobodno kreću unutar cijele zgrade Narodne skupštine“, rekao je Čubrilović.\nPredsjednik parlamenta je podsjetio da je prošle godine promjenjen zastarjeli konferencijski sistem novim, modernim sistemom i da je tako učinjen prvi korak prema e – parlamentu, što je končani cilj modernizacije Narodne skupštine.\nPredsjednik Narodne skupštine je na kraju konferencije za medije naglasio da se Narodna skupština odgovorno ponašala prema novcu građana, što potvrđuju pozitivni revizorski izvještaji u svim prethodnim godinama.


Predsednik Izvršnog odbora Sberbank Srbija V.Ovsjanikov | TIK RF\nPredsednik Izvršnog odbora Sberbank Srbija V.Ovsjanikov\nSberbanka Srbije je univerzalna banka koja pruža sve vrste usluga i proizvoda kako za fizička lica, tako i za mikro, mala, srednja i velika preduzeća. Očigledni su razni tipovi poslovanja ruskih kompanija na balkanskom tržištu uključujući tu i Srbiju, tako da je neophodno da podržimo povećanje njihovih aktivnosti. Nadamo se da ćemo postati jedan od najboljih bakarskih partnera sa rusko – srpske kompanije koje su uključene u sve tipove poslovanja u sektorima energetike, telefonije, proizvodnje hrane, trgovine I mnogim drugim segmentima tržišta.\nSberbanka će biti most za ekonomsku saradnju između Srbije i Rusije, Ukrajine i Kazahstana, ali ja ne bih ograničavao naše aktivnosti samo na rusko orijentisano poslovanje. Mislim da smo u mogućnosti da budemo dobra partnerska banka za sve srpske i međunarodne poslovne entitete i pružimo im najbolju moguću uslugu.\nJasno nam je da srpsko tržište ima veliki potencijal za razvoj bankaraskih aktivnosti, pogotovu u poslovanju sa stanovništvom, mikro i malim preduzećima. Iako finansijska kriza još uvek nije gotova, osećamo da je pravo vreme za početak tehnoloških promena u našim ekspoziturama i poslovnim procesima, proizvodima, uslugama, itd., koji će omogućiti našim korisnicima da budu servisirani brzo, efikasno sa širokom lepezom zanimljivih proizvoda. Sberbank već dobro posluje u Srbiji sa konstantnim rastom i mi imamo ambiciozne planove da podržimo srpsku ekonomiju, što porast našeg kreditnog portofija za privredu od preko 80% jasno pokazuje.\nU budućnosti, Sberbank Srbija će koristiti tehnološka dostignuća i iskustva Sberbank Rusije kao i inovativna rešenja za razvoj proizvoda. U poslovanju sa stanovništvom, banka će se fokusirati na najmodernije usluge klijentima i atraktivne proizvode kao i na učvršćenje svoje pozicije na srpskom bankarskom tržištu. U poslovanju sa privredom, prvenstveno ćemo se usredsrediti na mala i srednja preduzeća, kao i na kompanije koje se bave međunarodnim poslovanjem.\nSberbanka ima unikatne bankarske proizvode za privredu i poljoprivredu i to iskustvo i znanje sa ruskog tržišta će plasirati i ovde. Iskustvo i praksa koje imamo na ovom polju će nam omogućiti stvaranje sinergije koja će doneti novi kvalitet u poslovanju klijenata koji posluju sa našom bankom.\nU poziciji smo da pomognemo srpskim kompanijama da uđu na tržišta istočne Evrope i ZND, kao i da pružimo nove mogućnosti za investiranje i poslovanje korporativnih klijenata Sberbanke i svih srpskih kompanija – izvoznika u Rusku Federaciju, zemlje ZND i sve zemlje jugoistočne Evrope u kojima Sberbanka posluje.\nMi smo deo jedne od najvećih, najbrže rastućih i dinamičnih bankarskih organizacija u svetu, sa tradicijom od preko 170 godina bankarskog poslovanja i stalnog razvoja. Više od 100 miliona ljudi veruje našoj banci. Mi ćemo se pobrinuti da građani ovde u Srbiji shvate i razumeju da svi ti ljudi nisu pogrešili.


NOPS pokreće kampanju "Čuvaj se mačke u džaku - kupuj legalno"\nMekdonalds prodaje piletinu hranjenu GM sojom\nDatum kreiranja: četvrtak, 11 maj 2017 17:39\nNacionalna organizacija potrošača Srbije (NOPS) započela je kampanju "Čuvaj se mačke u džaku - kupuj legalno" čiji je cilj da edukuje potrošače o posledicama kupovine nelegalnih proizvoda i mogućnostima zaštite prava potrošača prilikom tih kupovina.\nPotrošači se žale na kupovinu proizvoda bez garancije od neovlašćenih distributera i onlajn prodavaca. Cilj kampanje je da edukuje potrošače o posledicama kupovine nelegalnih proizvoda i mogućnostima zaštite prava potrošača prilikom ovakvih kupovina.\nPredsednik Nacionalne organizacije potrošača Srbije Goran Papović izjavio je da naziv kampanje na simboličan način odslikava rizik koji potrošačima donosi ovakva kupovina.\n"Želimo da pozovemo i ostale kompanije i distributere da se aktivno uključe u našu kampanju i daju svoj doprinos u cilju što kvalitetnije edukacije potrošača".\nPapović naglašava da je tokom 2016. godine u Srbiji bilo čak 11.517 prigovora potrošača na kupljenu tehničku robu, gde se polovina prigovora odnosilo na nepostojanje garancije, 22,5 odsto prigovora na kvalitet robe i usluga, 8,02 odsto prigovora na isporuku robe i izvršenje usluga, a 19,07 odsto prigovora na ostala pitanja prava potrošača.\nPodaci NOPS-a pokazuju da se najviše prijava potrošača, kada je reč o tehničkim proizvodima, odnosi na televizore 87,8 odsto, zatim telefone 65,5 odsto, potom mašine za veš 31,3 odsto i frižidere 17,8 odsto.\nPomoćnik ministra privrede Jovan Petrović je istakao da ministarstvo podržava tu kampanju, čiji je cilj zaštita potrošača i motivisanje građana da kupuju legalno. Cilj je, kako navodi, da građani budu bezbedni i da ne ugrožavaju bezbednost imovine i životne sredine.\nOn je podsetio da je Ministarstvo privrede pokrenulo i akciju "Bezbednost nema cenu" i naveo da je važno da srpski znak usaglašenosti bude na tehničkim proizvodima, jer garantuje da se proizvod legalno prodaje na tržištu Srbije i da je bezbedan.\nDirektor marketinga za Adrijatik regiju u kompaniji Samsung Milan Vujović, rekao je da ta kompanija podržava ovu kampanju, jer je važna za potrošače u Srbiji koji sve češće vođeni cenovnom komponentnom postaju žrtve ilegalnih kanala distribucije.\n"Oni kupuju proizvode poznatih proizvođača, ali bez garantih listova koji zapravo obezbeđuju garanciju na kvalitet proizvoda, način skladištenja i transporta, servisiranje u ovlašćenom servisu, zamenu proizvoda u određenom roku", rekao je on.


Zbog "iznenadnih okolnosti" odgođen povratak bh. državljana iz Sirije – Fokus.ba\nMinistaratvo sigurnosti BiH\nMinistaratvo sigurnosti BiH saopćilo je da je u stalnom kontaktu i da nastavlja saradnju sa međunarodnim partnerima, kako bi se transport bh. državljana iz Sirije izvršio kada se za to steknu povoljni uslovi\nMinistaratvo sigurnosti BiH saopćilo je da je u stalnom kontaktu i da nastavlja saradnju sa međunarodnim partnerima, kako bi se transport bh. državljana iz Sirije izvršio kada se za to steknu povoljni uslovi.\nIz Ministarstva sigurnosti BiH navode da su izvršili sve pripreme za prijem bh. državljana povratnika iz Sirije, odnosno prve grupe žena i djece, u skladu sa ranijim zaključcima Predsjedništva BiH i Vijeća ministara BiH.


Genije Jovetića vidi u Realu - Evropske lige, Fudbal\nGenije Jovetića vidi u Realu\nSite Default 01.07.2013., 13:20\nPredsednik Fudbalskog saveza Crne Gore Dejan Savićević rekao je da bi fudbaler Fiorentine Stevan Jovetić mogao da predje u Real Madrid, preneli su španski mediji.\nSavićević je rekao da bi dolazak Karlosa Tevesa u Juventus mogao da „natera“ crnogorskog reprezentativca da ode iz Italije, iako se mesecima spekuliše da će crnogorski reprezentativac potpisati za Juventus.\n„Dolaskom Tevesa Juventus ne odgovara Jovetiću, ne samo jer torinski klub ne može da plati 30 miliona evra, već i jer Fiorentina nimalo ne olakšava pregovore. Engleska? Mislim da će otići u Španiju i da će napustiti Firencu posebno posle nedavnih dogadjaja“, rekao je Savićević, preneli su španski mediji.\nJovetić je prošao mlade selekcije beogradskog Partizana, a profesionalnu karijeru počeo je 2006. godine. Dve godine kasnije potpisao je za Fiorentinu za koju je do sada odigrao 134 utakmice i postigao 40 golova.\nDejan SavićevićStevan Jovetić\nPrethodna vest Mamić za dva klinca dobija 20 miliona evra\nSledeća vest Terzić: Moramo da rešimo sistemske probleme\nMamić za dva klinca dobija 20 miliona evra\nTerzić: Moramo da rešimo sistemske probleme


'Naterati' banke da kreditiraju privredu\nVesti izvor: Kamatica, B92. Tanjug\nDržava je, kako ocenjuju ekonomisti, prodajom svojih hartija od vrednosti u značajnoj meri "istisnula" privredu sa finansijskog tržišta jer se banke zbog manjeg rizika pre odlučuju da ulažu u državne zapise i obveznice nego da kreditiraju privredu, a i kamate na te hartije od vrednosti su relativno visoke.\nEkonomista Instituta za evropske studije Goran Nikolić ocenio je da bi država, da bi podstakla banke da kreditiraju privredu, trebalo da ponovo uvede subvencionisane kredite za likvidnost i investicije preduzeća.\nNikolić je istakao da bi država trebalo da se angažuje na davanju te vrste kredita što bi bila direktna potpora privredi, a u perspektivi takvu ulogu imala bi i Razvojna banka.\n- Država mora da pokrene ono što je imala ranije, a to su subvencionisani krediti za likvidnost i investicije preduzeća, koji su 2009. i 2010. bili noseći za spasavanje privrede, iako je na to bilo zamerki MMF-a - precizirao je on.\nPrema oceni Nikolića, trebalo bi razmisliti i o tome da država poveća udeo izdavanja hartija od vrednosti denominovanih u evrima u odnosu na hartije u dinarima jer imaju duplo niže kamate - dinarske hartije imaju kamatu od 12, 13 odsto i više, a u evrima kamata je oko šest odsto.\nDržava je u prvih šest meseci ove godine, prodajući svoje obveznice, "istisnula" privredu sa finansijskog tržišta za bezmalo dve milijarde evra, tvrdi saradnik ekonomskog portala Makroekonomija Dragovan Milićević.\nU cilju pokrića "eksplozivnog" budžetskog deficita država je krenula u akciju ofanzivne prodaje državnih obveznica na finansijskom tržištu i ukupno je od 1. januara ove godine, prema podacima Uprave za trezor, prodato više od 157 milijardi dinara, odnosno preko 1,5 milijardi evra.\nIstovremeno je prodato i evro-obveznica za više od 350 miliona evra, navodi se u Milićevićevom autorskom tekstu objavljenoj na pomenutom portalu.\n- Međutim, ono što je aspolutno problematično je nivo kamatnih stopa koji se za dinarske obveznice kreće od 13 do 14,7 odsto na godišnjem nivou, dok se za evroobveznice ova stopa oko 5,75 odsto godišnje - naglašava Milićević u svojoj analizi.\nMilićević je mišljenja i da su lančane reakcije ovakve prakse već usledile - banke izbegavaju pod plaštom nesigurnih plasmana da dalje kreditiraju privredu, zarađuju ogromne sume novca od repo operacija, zatim prodajći evre privredi i stanovništvu po višem kursu takođe zarađuju.


Beograd • Politika • Poljoprivreda • Privatizacija • Privreda • Saopštenje\nPrivatizacija PKB: Ponovo pranje para preko ”naših” Arapa\nPrivatizacija Poljoprivrednog kombinata Beograd (PKB), kao i Beograd na vodi, je grabež za gradsko građevinsko zemljište.\nKompanija “Al Dahra” iz Ujedinjenih Arapskih Emirata koja je, prema pisanju medija jedina dostavila ponudu za PKB, nisu Arapi, već ”naši” Arapi, odnosno vrh države koji pere naše pare preko Ujedinjenih Arapskih Emirata. Arapi samo uzimaju procenat za oprane pare.\nNajatraktivnije zemljište PKB koje se prodaje je 300 hektara oko Pupinovog mosta koje može biti konvertovano u građevinsko zemljište. Budući vlasnik ne namerava tu da čuva krave, proizvodi mleko i hrani pola Beograda, kao što je PKB radio 70 godina, već da gradi i prodaje stanove. Samo ovo zemljište vredi 200 miliona evra, a država prodaje svih 28.000 hektara PKB-a za 105 miliona evra.\nDok je Saša Radulović bio ministar privrede, nijednog Arapina nije upoznao. Sve “pregovore” sa navodnim arapskim investitorima su vodili Mlađan Dinkić, Siniša Mali i dve advokatske kancelarije u Beogradu. Saša Radulović je tada sve dilove zaustavio.\nPredsednik SNS-a Aleksandar Vučić štiti ministra finansija Sinišu Malog iako je nepopularan, jer Mali zna gde su pare i šta su “arapski” poslovi.\nMlađan Dinkić, čovek koji je tražio kiparske pare, koji je učestvovao u vlasti tokom pljačkaših privatizacija i koji je sa svojom ekonomskom politikom praktično uništio Srbiju, je i danas glavni savetnik Vlade Republike Srbije za sve „arapske“ poslove.\nPozivamo tužilaštvo da ispita ovo privatizaciju i spreči Vučića da sprovede još jednu veliku pljačkašku privatizaciju.\nPrivatizavija PKB: Da nama crkne krava\nPKB – Poslovanje, imovina na KiM i 2015 miliona evra koji se nigde ne vide\n12. septembra 2018. u 10:09\nSamo u ovoj godini pet miliona evra za novogodišnju rasvetu u Beogradu


Za Časni krst, na dva mesta, plivaće 27 muškaraca i jedna žena: Dragana Golić u Kikindi, a Milorad Aleksić u Moskvi · gradski.online\nZa Časni krst, na dva mesta, plivaće 27 muškaraca i jedna žena: Dragana Golić u Kikindi, a Milorad Aleksić u Moskvi\nKIKINDA- Poznat je broj učesnika u plivanju za bogojavljenski krst u Kikindi i Novim Kozarcima. Na Starom jezeru u nedelju, na Bogojavljenje, u vodu će ući i do Časnog krsta zaplivati 21 muškarac i jedna žena.\nKao i prethodnog 19. januara, bokserka Dragana Golić pokušaće da iz vode iznese simbol vere i hrišćanstva. Ova slika za pamćenje nastala je kad je Dragana trijumfalno izašla iz vode i poljubila Časni krst:\n-Nisam se posebno pripremala, a oduvek sam imala želju da učestvujem u plivanju za Časni krst. Sada mi se ta želja i ostvarila- rekla nam je tada Dragana. Ekipa portala GRADSKI iskreno se nada da će ova srčana devojka isto postupiti i u nedelju.\nU dok je broj učesnika u Kikindi identičan prošlogodišnjem, u Novim Kozarcima je nešto manji u odnosu na prethodno Bogojavljenje. Jerej mr Zvijezdan Ignjić, paroh hrama “Svetog Ilije”, potvrdio nam je da će u nedelju, u jezeru “Strelište”, do bogojavljenskog krsta zaplivati šestorica muškaraca iz Novih Kozaraca i Kikinde.\nLane je u studenu vodu ušlo devet plivača iz Kikinde, Novih Kozaraca, Ruskog Sela i Banatskog Velikog Sela. Zbog obaveza sa ženskom vaterpolo selekcijom Uzbekistana, Milorad Aleksić, trostruki osvajač bogojavljenskog krsta, izostaće ovoga puta:\n-Trenutno sam u Moski. Već po običaju, 19. januara, tačno u ponoć, pravoslavni vernici ulaze u ledenu Moskvu. Tamo ću biti i ja. Moram da naglasim da u Novim Kozarcima nisam plivao zbog pobede, nego da bih sebe duhovno ispunio- potvrdio nam je Aleksić iz ruske prestonice.\nPrethodnoKoristiće vam saveti Aleksandra Aćimova: Nakon silnih praznika, ovako do dobre linije\nSledećeNekad bili ponos Kikinde: PIK i “Prima produkt” traže nove gazde, odluka narednog meseca


55. Oktobarski salon u Uličnoj galeriji / izložba stripova Dimenzija Novo doba - Konkursi regiona\nby KR 01/10/2014 043\nUlična galerija u saradnji sa Kulturnim centrom Beograda, u okviru programa 55. Oktobarskog salona, vas poziva 3. oktobra u 20 časova na otvaranje izložbe stripova DIMENZIJA NOVO DOBA. Izložba stripova, plakata i ostalih umetničkih dela autora okupljenih oko međunarodnog festivala nesvrstanog stripa „Novo Doba“, štampanih i ostvarenih u produkciji Fijuk laboratorija.\nIzložba pod naslovom „Dimenzija Novo Doba“ odžaće se u Uličnoj galeriji za vreme trajanja petog po redu izdanja festivala Novo Doba. Festival se tradicionalno održava na raznim lokacijama u Beogradu, Zemunu i Pančevu, ove godine u periodu od 29. septembra do 5. oktobra 2014. godine. „Dimenzija Novo Doba“ će predstaviti grafička i stripovska ostvarenja autora koji su asocirani uz festival Novo Doba i Fijuk projekat, autore kao sto su Wostok, Igor Hofbauer, Studiostrip, Bernharda Xilko i drugi, te time predstaviti ovu grupu štampara i umetnika. Takođe, pošto je Fijuk Laboratorija prvenstveno orijentisana na tehniku sito štampe koja omogućuje kompletnu produkciju u DIY uslovima, ta će tehnika biti javno demonstrirana kroz akciju štampanja odabranih motiva iz ostvarenja izloženih umetnika na odevne predmete publike. U okviru izložbe planiran je i koncert MC Kopy Kat na otvorenom, u jedinstvenom ambijentu Ulične galerije. Elektronski-domaći-porno-diss-hip hop, samo za vas!\nIzložbe u Uličnoj galeriji u saradnji sa Kulturnim centrom Beograda\nu okviru programa 55. Oktobarskog salona\nseptembar – 2. novembar 2014.\nMuzej grada Beograda, Resavska 40 b, Beograd\noktobar – izložba stripova Dimenzija Novo doba\noktobar – izložba ilustracija Bratislav Milenković\noktobar – izložba ilustracija Primož Zorko


Dane poljoprivrede online videlo 9.000 posetilaca, pravi sajam u septembru - Portal NAŠE SELO\nPosted on May 26, 2021 June 2, 2021 Author Sonja Cvetković\tComment(0)\nNa platformi Novosadskog sajma, ExpoOnline.rs, od 18. do 21. maja, održani su prvi Dani poljoprivrede online. Okupili su više od 80 izlagača iz šest zemalja – Srbije, Češke, Španije, Rumunije, Holandije i Hrvatske, koji su predstavili proizvode i usluge iz gotovo svih robnih grupa koje posetioci i poslovna publika očekuju na priredbama te vrste, saopšteno je iz Novosadskog sajma.\nNajposećeniji su bili štandovi kompanija koje su ponudile poljoprivrednu mehanizaciju, priključne mašine i rezervne delove, a za četiri dana zabeleženo je više od 9.000 posetilaca iz Srbije i inostranstva.\nU fokusu Dana poljoprivrede onlajn bile su subvencije, podsticaji za poljoprivrednu proizvodnju i bespovratna sredstva. Sve su to bile i teme onlajn konferencija i panela koje je tokom četiri dana ispratilo više hiljada gledalaca.\nGovorilo se i o ratarstvu, voćarstvu, podršci razvoju malih vinarija i pivara u AP Vojvodini, digitalizaciji u poljoprivredi, razvoju organske poljoprivrede i merama podrške, podsticajima i investicijama uz pomoć Fondacije “Prosperitati”, agrarnoj politici Evropske unije – strategiji i ciljevima, digitalizaciji i preciznoj poljoprivredi. Nije izostala ni promocija John Deere kombajna i teških traktora nove generacije. Održana je i prezentacija publikacije “Agrarna proizvodnja u Vojvodini 2020”.\nOdgovori na brojna pitanja traženi su na onlajn događajima, kao i na štadovima Ministarstva poljoprivrede, šumarstva i vodoprivrede – Pokrovitelja Dana poljoprivrede, Pokrajinskog sekretarijata za poljoprivredu, vodoprivredu i šumarstvo – Prijatelja Dana poljoprivrede.\nVeliko interesovanje posetioci su pokazali i za štandove Al Dahre – Zlatnog sponzora Dana poljoprivrede, Generali Osiguranja Srbija – Generalnog sponzora koji je ponudio široku paletu usluga za osiguranje useva i plodova, osiguranje životinja…, Ministarstvo poljoprivrede Češke Republike – Zemlje partnera, Trgovinsko-ekonomsko odeljenje Ambasade Španije i Grada Novog Sada. Izlagači ističu brojne uspostavljene kontakte, ali i dogovore za septembar, za kada Novosadski sajam planira 88. međunarodni poljoprivredni sajam.\nSa Dana poljoprivrede online ovoga puta su izostali Izložba stočarstva i Šampioni kvaliteta, koji su u pripremi za 88. međunarodni poljoprivredni sajam.\nPoklon igru, za koju je registracija moguća do 10. juna, organizovala je kompanija Agropanonka.\nNa platformi Novosadskog sajma, ExpoOnline.rs zainteresovani i u predstojećim danima mogu da posete štandove svih izlagača, ali i odloženo pogledaju sve održane konferencije i panele.\nDani poljoprivrede online su i svojevrsni uvod u 88. međunarodni poljoprivredni sajam koji Novosadski sajam želi da priredi u septembru, ukoliko to epidemiološke mere dozvole. Za najavljeni termin od 18. do 24. septembra, u ovom trenutku, zainteresovane su kompanije iz Italije, Holandije, Mađarske, Španije, Republike Srpske, Turske, Hrvatske, Rusije i Belorusije. / S.C.\nTagged DANI POLJOPRIVREDE, sajam\nMinistarstvo poljoprivrede, šumarstva i vodoprivrede donelo je Pravilnik o podsticajima programima za unapređenje konkurentnosti za investicije u fizičku imovinu poljoprivrednog gazdinstva kroz podršku podizanja višegodišnjih proizvodnih zasada voćaka i hmelja. Programi podrške za podizanje proizvodnih zasada obuhvataju podršku programima, koji se odnose na podršku podizanja novih proizvodnih zasada sa savremenom tehnologijom gajenja voćaka i hmelja, bez […]


Kočićevo pero Vladimiru Pištalu | MEĐUNARODNI RADIO SRBIJA Skip to main content\nYou are hereNaslovna » Kočićevo pero Vladimiru Pištalu\nKočićevo pero Vladimiru Pištalu\nPet, 20/07/2012 - 13:48 -- MRS\nNagrada, “Kočićevo pero” Zadužbine “Petar Kočić” za 2012. godinu dodeljena je srpskom piscu Vladimiru Pištalu za roman “Venecija”, u izdanju zrenjaninske “Agore”.\nŽiri nagrade “Kočićevo pero” jednoglasno je odlučio da nagradi Pištala za “visoka dostignuća u savremenoj književnosti i odanost lepoti Kočićeve misli i reči”. Prema obrazloženju žirija, koji su činili Miljenko Jergović, Mladen Vesković i predsednik Nikola Vukolić, "Venecija" je roman autobiografija, autopoetika čiji je osnovni kreativni princip faktor asocijativnosti.\n„Roman "Venecija" je možda najličnija knjiga Vladimira Pištala, roman u kojem glavni junak, sam pripovedač, intelektualno odrasta u komunikaciji sa svetom kojim je fasciniran“, istakao je književni kritičar i izdavač Nenad Šaponja. Prema njegovim rečima, "Venecija" predstavlja priču o jednom gradu, ali i o istoriji Slovena, o porodičnoj istoriji pisca, o ljubavi, o karnevalu i maskama, ali i o Mediteranu koji je jedna od središnjih tema knjige.\nNa svečanoj dodeli nagrade Vladimir Pištalo je između ostalog rekao: „Mi smo sada u Vukovoj zadužbini u ime Zadužbine Petra Kočića i ja sam razmišljao o tome kako na ovom mestu ranije nije ništa postojalo, i kako je jedan čovek svojim radom to pretvorio u jednu vrstu kuće, ili kapele u kojoj se mi sada nalazimo. Svaki književni stvaralac koji da svoje ime nekoj književnoj nagradi, ili ulici, je čovek koji krči divljinu, koji je uzeo nešto gde nije bilo ništa, i svojim imenom i životom to obeležio...Takav je bio i Petar Kočić. On je ustvari, ličnost sa kojom je svako ko voli pisanu reč povezan od mladih dana“. Vladimir Pištalo je rođen 1960. u Sarajevu, diplomirao je na Pravnom fakultetu u Beogradu, a na književnu scenu stupio je početkom 80-ih godina, kao jedan od najtalentovanijih pripadnika takozvane mlade srpske proze. Krajem iste decenije bio je jedan od osnivača Beogradske manufakture snova. Po izbijanju rata, preselio se u Ameriku. Njegovi romani "Tesla, portret među maskama" i "Milenijum u Beogradu", prevode se, ili su prevedeni, na desetak jezika, među kojima i na japanski i korejski. Pištalo je i autor dve neobične literarno - biografske knjige - "Aleksandride", bajkovite povesti o Aleksandru Makedonskom, i novele "Korto Malteze". Kao prevodilac, dobio je nagradu "Miloš Đurić", za prevod sa engleskog poezije američkog pesnika srpskog porekla Čarlsa Simića.\n10 : 36 - Vlada šalje vojsku kako bi smirila proteste u Brazilu 10 : 13 - Ekonomski Vivaldi letnji forum počinje danas na Mokroj Gori 09 : 50 - Obradović: Netačni navodi da je poznat test iz matematike 09 : 44 - File: Licitacija rokovima oko datuma je neozbiljna 09 : 38 - Beč: Razbijena banda falsifikatora novca 09 : 35 - Protest u Sao Paolu 09 : 18 - Brisel: Četvrti dan tehničkog dijaloga još...